Source: http://slideflix.net/doc/2257503/potilasohje-crps-kipuoireyhtym%C3%A4%C3%A4-sairastaville
Timestamp: 2018-05-22 00:30:20+00:00
Document Index: 13007329

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

POTILASOHJE CRPS-KIPUOIREYHTYMÄÄ SAIRASTAVILLE
Download POTILASOHJE CRPS-KIPUOIREYHTYMÄÄ SAIRASTAVILLE
Anni-Helena Martikainen
2 CRPS – MONIMUOTOINEN PAIKALLINEN KIPUOIREYHTYMÄ ................. 7
2.1 CRPS:n esiintyvyys, yleisyys ja ennuste ............................................. 8
2.2 CRPS:n taudinkuva ja altistavat tekijät ................................................ 9
2.3 Mitä tapahtuu, kun kipu pitkittyy ......................................................... 10
2.4 CRPS:n diagnostiikka ja yleiset hoitokäytännöt ................................. 12
2.5 CRPS ja fysioterapia.......................................................................... 13
3 POTILASOHJAUS FYSIOTERAPIAN MENETELMÄNÄ ............................. 20
3.1 Kirjallinen materiaali osana potilasohjausta ....................................... 21
3.2 Potilasohje CRPS-potilaan tukena ..................................................... 24
4 OPINNÄYTETYÖN LÄHTÖKOHDAT .......................................................... 26
5 TOTEUTUS ................................................................................................. 27
5.1 Toimintaympäristö ja kohderyhmä ..................................................... 28
5.2 CRPS-potilaan hoitopolku PKSSK:ssä .............................................. 29
5.3 Toiminnan eteneminen ja työskentelyn kuvaus ................................. 31
5.4 Toiminnan analyysi ............................................................................ 37
6 TULOKSET .................................................................................................. 38
6.1 Potilasohjeen esittely ......................................................................... 38
6.2 Fysioterapeuttien arvio potilasohjeesta .............................................. 39
6.3 Ulkopuolisen lukijan arvio potilasohjeesta ......................................... 39
7 POHDINTA .................................................................................................. 40
7.1 Tulosten tarkastelu ............................................................................ 40
7.2 Toteutuksen ja menetelmän tarkastelu .............................................. 41
7.3 Luotettavuus ja eettisyys ................................................................... 43
7.4 Oppimisprosessi, ammatillinen kasvu ja kehitys ................................ 45
7.5 Jatkotutkimusehdotukset ................................................................... 46
fysioterapian poliklinikka
CRPS-lyhenne tulee sanoista Complex Regional Pain Syndrome, joka tarkoittaa monimuotoista paikallista kipuoireyhtymää. Tämän toiminnallisen opinnäytetyön tehtävänä oli suunnitella fysioterapeuttinen potilasohje CRPS-kipuoireyhtymää sairastaville. Opinnäytetyön toimeksiantajana oli Pohjois-Karjalan sairaanhoito- ja sosiaalipalvelujen kuntayhtymä. Potilasohjeen tavoitteena on lisätä potilaan ymmärrystä sairaudestaan, olla tukena potilaalle ja kannustaa häntä ottamaan vastuuta omasta paranemisestaan ja hoidosta.
Oppaan kohderyhmänä olivat keskussairaalan fysioterapian poliklinikan CRPS-potilaat. Työ
alkoi tiedonhaulla, joka toteutettiin systemaattisesti. Tiedon hakua seurasi teoreettisen viitekehyksen kirjoittaminen ja potilasohjeen suunnittelu. Potilasohjeen sisältö nojaa teoreettiseen
tietoperustaan. Opinnäytetyöprosessia tukivat säännölliset tapaamiset toimeksiantajan kanssa.
Valmis potilasohje on vaakamallinen ja pituudeltaan yhden kahtia taitetun A4-kokoisen paperin mittainen. Sisällön osalta potilasohjeessa on kuvattu CRPS-potilaan kannalta tärkeimmät
asiat: kipuoireyhtymän määritelmä, tyypillinen oirekuva, kroonisen kivun aikaansaamia muutoksia keskushermostossa, yleiset hoitolinjaukset ja fysioterapian menetelmät. Potilasohjeen
arviointi toteutettiin palautekyselylomakkeella, jonka tulokset analysoitiin laadullisesti.
Potilasohje on selkeä ja johdonmukainen kokonaisuus, jossa CRPS-potilaan kannalta tärkeimmät asiat on selvitetty ymmärrettävästi potilaan kielellä. Sisällön osalta toimeksiantajan
asettamat tavoitteet täyttyivät. Potilasohje on tarkoitettu käytettäväksi fysioterapeuttisen ohjauksen tukena. Asianmukainen jatkotutkimusehdotus tälle työlle olisi selvittää, millaisia kokemuksia CRPS-potilaalla on tästä potilasohjeesta. Myös CRPS-potilaiden kanssa työskentelevien fysioterapeuttien näkökulma potilasohjeen hyödynnettävyydestä ja käytettävyydestä käytännön työssä olisi tärkeää selvittää ohjeen kehittämiseksi.
CRPS, fysioterapia, potilasohje
Patient Education Material to Patients with CRPS
The purpose of this functional thesis was to design a patient education material for patients
with Complex Regional Pain Syndrome (CRPS). Commission for this task came from the
physiotherapy outpatient department in Joint Municipal Authority for Medical and Social
Services in North Karelia. Good patient education is a significant part of the CRPS patient’s
treatment and physiotherapy. The aim of this patient education material is to increase the
patients’ knowledge and support them to take care of themselves.
The project was carried out as follows; First, a systematic review of the subject was made and
a theoretical framework was written. Then, the planning of the patient education material was
started. The contents of the education material base on the theoretical framework. During the
process there were meetings at regular intervals with the personnel on the physiotherapy
The complete patient education material is horizontal and one A4 -side in length. The main
goal of this education material was to explain the pain process to the patient. The education
material also includes brief information about the symptoms, treatments and physiotherapy.
The evaluation of this education material was done using a feedback questionnaire and the
results were analyzed qualitatively.
The patient education material is a clear and consistent whole. The essential issue is clarified
in the patients’ language. The goals included in the commission were materialized. The aim of
this patient education material is to promote physiotherapeutic guidance. An appropriate
proposal for further study is to determine how the patients with CRPS experience this
education material. Also the physiotherapists’ perspective about the usability of this material is
helpful to find out in order to develop the patient education material.
CRPS, physiotherapy, patient education material
Opinnäytetyöni tehtävänä on potilasoppaan suunnittelu Pohjois-Karjalan sairaanhoito- ja sosiaalipalvelujen kuntayhtymälle (PKSSK), keskussairaalan fysioterapian poliklinikan CRPS -potilaita varten. CRPS-lyhenne tulee sanoista
Complex Regional Pain Syndrome, joka tarkoittaa monimuotoista paikallista kipuoireyhtymää. CRPS on kiputila, joka huonontaa potilaan toimintakykyä laajasti kaikilla osa-alueilla. Se aiheuttaa turhautumista ja pelkoa, ja voi vaikuttaa
myös potilaan läheisiin ihmissuhteisiin. (Kalso & Vainio 2004, 198; Koho 2006,
Keskussairaalassa CRPS-potilaat tulevat fysioterapiaan pääsääntöisesti fysiatrian poliklinikan lähetteellä. Fysioterapeuttinen ohjaus ja neuvonta kuuluvat
olennaisena osana CRPS-potilaiden hoitopolkuun. (Fysiatrian poliklinikka
Aiheen valintaan ohjasi oma kiinnostukseni pitkäaikaisten kipupotilaiden fysioterapiaan. Toiminnallisen opinnäytetyön aihe muotoutui ollessani harjoittelujaksolla Pohjois-Karjalan sairaanhoito- ja sosiaalipalvelujen kuntayhtymässä, fysioterapian poliklinikalla keskussairaalassa. Tarve potilasoppaasta tuli poliklinikan
fysioterapeuteilta. Fysioterapeuttien mukaan heillä ei ole käytössään soveliasta
ja selkeää potilasohjetta, mutta kirjallinen potilasohje nähtäisiin tärkeänä ja hyödyllisenä menetelmänä CRPS-potilaiden fysioterapeuttisessa ohjauksessa ja
neuvonnassa. Potilasopas antaisi CRPS-potilaille luotettavaa tietoa heidän sairaudestaan, kivun hallinnasta ja fysioterapian menetelmistä, joilla CRPS:ään
pyritään vaikuttamaan. Myös lainsäädäntö edellyttää potilaiden saavan riittävästi tietoa ja informaatiota sairaudestaan ja sen hoidoista.
Nykyisen käsityksen mukaan potilaat ovat aktiivisia toimijoita omassa hoitoprosessissaan. Potilasoppaan tavoitteena on lisätä potilaan ymmärrystä sairaudestaan ja kannustaa potilaita ottamaan vastuuta omasta paranemisestaan ja hoi-
dosta. Opas on tarkoitus laatia asiakaslähtöisesti, ja sen tulee tukea fysioterapeuttisia tavoitteita: potilaan toimintakyvyn ylläpitämistä ja parantamista sekä
kivun hallintaa. CRPS-potilaat saisivat potilasoppaan poliklinikalta itselleen.
Opas antaa tärkeää tietoa myös potilaiden lähiomaisille.
Minulle itselleni opinnäytetyö on osa ammatillista kehittymistäni. Opinnäytetyöni
kautta perehdyn CRPS-kipuoireyhtymään ja sen hoidossa käytettäviin fysioterapian menetelmiin. Potilasohjeen laatimisen kautta saan kokemusta terveysaineiston suunnittelutyöstä. Opinnäytetyön teoreettinen viitekehys antaa tietoa
CRPS-kipuoireyhtymästä ja siihen kohdistuvista fysioterapia-menetelmistä niille,
jotka eivät ole perehtyneet aihepiiriin tarkemmin.
Pohjois-Karjalan sairaanhoito- ja sosiaalipalvelujen kuntayhtymän fysioterapian
poliklinikka keskussairaalassa on opinnäytetyöni yhteistyökumppani ja toimeksiantaja. Poliklinikalla työskenteleviltä fysioterapeuteilta sain opastusta aiheen
valintaan ja rajaukseen. Opinnäytetyötehtävänä suunnittelemani potilasopas
rajautuu käsittelemään CRPS-kipuoireyhtymän fysioterapeuttisia menetelmiä ja
on tarkoitettu tukemaan fysioterapeutin ohjaustyötä. Potilasopas on valmiina
sähköisessä muodossa, ja sen monistaminen jää fysioterapian poliklinikan vastuulle. Myös oppaan myöhempi päivittäminen tapahtuu poliklinikan toimesta.
2 CRPS – MONIMUOTOINEN PAIKALLINEN KIPUOIREYHTYMÄ
Monimuotoinen paikallinen kipuoireyhtymä (Complex Regional Pain Syndrome,
CRPS) on useimmiten ylä- tai alaraajan pitkäaikainen kiputila, jonka syntyyn
osallistuvat ääreishermosto, keskushermosto, autonominen hermosto ja paikallinen lihaskudos. CRPS voi ilmetä myös muualla kehossa. Kipu on luonteeltaan
neuropaattista, jolloin kipua välittävän hermojärjestelmän solut ovat herkistyneet
reagoimaan normaalisti kivuttomiin ärsykkeisiin. Neuropaattisesta kivusta puhuttaessa tarkoitetaan yleensä hermovauriota, joka on palautumaton. CRPS:n
yhteydessä hermovaurio voi kuitenkin myös palautua, tai varsinaista hermovauriota ei ole, jolloin neurogeeninen kipu voi olla kuvaavampi termi. Neurogeenisessa kivussa eli hermokivussa hermorunkoon kohdistuva ärsytys on ohimenevä. (Kalso & Vainio 2004, 97–98, 260.)
International Association for the Study of Painin (IASP) määritelmän mukaan
CRPS voidaan jakaa kiputilan etiologian perusteella tyyppeihin 1 ja 2. CRPS-1,
entiseltä nimeltään reflektorinen sympaattinen dystrofia (RSD), on oireyhtymä,
jossa kipu on kohtuuttoman voimakasta alkuperäiseen kudosvaurioon nähden.
Oireyhtymään liittyvät myös toimintakyvyn huononeminen ja sympaattisen hermoston toimintahäiriö. CRPS-1:een ei liity hermovammaa tai se on vähäinen.
Tutkimuksen mukaan murtumien ja leikkausten jälkeiset CRPS-kiputilat luokitellaan melkein aina tyypin 1 alle, vaikka luun murtuma tai leikkaus voi toisinaan
vaurioittaa perifeeristä hermoa. (Marinus, Moseley, Birklein, Baron, Maihöfner,
Kingery & Van Hilten 2011, 637.) Tyypin 2 CRPS, vanhemmalta nimitykseltään
kausalgia, syntyy tyypillisimmin hermovaurion jälkeen. Parantuneen traumakirurgian ja nopeiden hoitotoimenpiteiden ansiosta tyypin 2 CRPS-kiputilat ovat
vähentyneet. IASP:n kriteereiden mukaan CRPS-2-kiputilan oireina ovat jatkuva
kipu ja tunnon yliherkistyminen myös kivuttomille ärsykkeille. Nämä ärsykkeet
eivät rajoitu pelkästään vaurioituneen hermon hermotusalueelle. Ihon lämpötilamuutokset, turvotus ja motorisen toiminnan häiriöt ovat tyypillisiä löydöksiä.
(Kalso
kipuoireyhtymän etiologia ja taudinkuva.
Taulukko 1. Yhteenveto CRPS-kipuoireyhtymästä.
Kiputila jaotellaan tyyppeihin 1 ja 2:
Tyyppiin 1 ei liity hermovauriota, tai se on vähäinen.
Tyyppiin 2 liittyy hermovaurio.
CRPS 1 -tyypin taustalla on usein luun murtuma, mutta vamma voi olla vähäinenkin, tai kiputila syntyy ilman vammaa.
CRPS voi ilmaantua myös muun sairauden yhteydessä, kuten infektion, leikkauksen tai aivoverenvuodon jälkeen.
Kipu on usein kohtuuttoman voimakasta alkuperäiseen vammaan suhteutettuna.
Raaja tai kehon osa tuntuu voimattomalta ja kömpelöltä.
Kosketustunto on herkistynyt ja on poikkeavia tuntemuksia (paineen tunne, käsine kädessä).
Hermovaurioon liittyy tunto- ja liikehäiriöitä raajan alueella.
Kipu alkaa yleensä viikkojen kuluessa vammasta.
Kipu on luonteeltaan jatkuvaa, polttavaa ja epämääräistä.
Ilmenee autonomisen hermoston muutoksia: ihon väri voi muuttua, raajassa
esiintyy mm. turvotusta, hikoilua, lämpötilamuutoksia, karva- ja kynsimuutoksia.
Myöhemmin voi ilmetä luukatoa ja lihasten surkastumista.
Kipulääkärin, fysioterapeutin, toimintaterapeutin ja psykologin yhteistyö
Fysioterapeutin osuus kuntoutuksessa on tärkeä.
CRPS:n esiintyvyys, yleisyys ja ennuste
CRPS:n esiintyvyydestä ja yleisyydestä on olemassa niukasti tutkimustietoa.
Journal of Pain -lehden pääkirjoituksessa (vuonna 2007) vertailtiin kahta
CRPS:n esiintyvyyttä käsittelevää tutkimusta. Nämä tutkimukset ovat ainoat tähän mennessä aiheesta julkaistut. Uudemman, vuonna 2007 kootun hollantilaisaineiston mukaan uusia, IASP:n kriteerit täyttäviä CRPS-tapauksia ilmenisi
vuosittain 16,8 kappaletta 100 000 henkeä kohden. Aikaisemmin (vuonna 2003)
julkaistun amerikkalaisaineiston mukaan uusia tapauksia olisi 5,5 kappaletta
100 000 henkeä kohden. CRPS näyttäisi olevan tyypillisempi yläraajan alueella,
ja yleisempi naisilla kuin miehillä. Suurin esiintyvyys ilmenee 50-70-vuotiailla.
(Bruehl 2007, 1–2.)
Alkuvaiheessa olevan, lieväoireisen CRPS:n ennuste on hyvä. Vain osalla potilaista kiputila etenee loppuvaiheeseen. Varhainen hoidon aloittaminen on tärkeää. Pidemmälle edenneen, vaikeankin CRPS:n paraneminen on mahdollista,
mikäli pysyvää kudosten atrofiaa ei ole kehittynyt. Toipuminen kestää jopa vuoden. Myös lapsilla ja nuorilla esiintyy CRPS-kipuoirehtymää, esimerkiksi urheiluun liittyvän tapaturman, kaatumisen tai kolhaisun yhteydessä. Paranemisennuste vuonna 2007 tehdyn suomalaistutkimuksen mukaan lapsilla ja nuorilla on
hyvä. Toipuminen kestää noin 3-6 kuukautta oireiden alkamisesta. (Lindfors &
Kallio 2007, 290–295.)
CRPS:n taudinkuva ja altistavat tekijät
Vaikka CRPS voi tyypillisimmillään esiintyä sekä ylä- että alaraajassa, tutkimuskirjallisuuden perusteella se on hieman yleisempi yläraajan alueella. Kipuoireyhtymä saattaa rajoittua pienelle alueelle raajaa, mutta useimmiten se on laajempi, ja voi ulottua käden ja ranteen lisäksi koko yläraajaan. Lisäksi on mahdollista, että kiputila leviää vastakkaisen puolen yläraajaan tai saman puolen alaraajaan. Tyypillisesti vahingoittuvat käsi- ja ranne- sekä olkanivelet. (Göransson
2000, 261.) CRPS kehittyy yleensä vamman seurauksena, esimerkiksi ranteen
murtuman jälkeen. Puutteellinen vapaiden nivelten mobilisaatio kipsihoidon aikana tai liian tiukka, pitkälle ulottuva tai liialliseen fleksioon taivutettu kipsi saattavat johtaa CRPS:n syntyyn. Kiputilaa edeltävä vamma voi olla jopa vähäpätöinen. Etiologisiin tekijöihin luetellaan kuuluvaksi muun muassa pienet, toistuvat vammat, kuten nyrjähdykset ja revähdykset. Immobilisaation ohella myös
sydäninfarkti, aivoverenkiertohäiriö ja ylivenytys voivat olla CRPS:n laukaisijoina. (Hupli, Lempinen & Mustola 2007, 2.)
Kipu alkaa muutamien viikkojen kuluttua vammasta ja on luonteeltaan jatkuvaa
ja polttavaa. Sympaattisen hermoston yliaktiivisuus on tyypillistä kipuoireyhtymän kehittymisessä ja vakiintuessa. Raajan liikuttelu, koskettelu ja stressi pahentavat kipua. Alkuvaiheessa (noin 1-3 kuukauden aikana) raajassa ilmenee
turvotusta, iho on lämmin, kuiva ja punoittava sekä nivelten liikkuvuus vaikeutuu. Niveliin voi kehittyä myös virheasentoja. Kun kiputila muuttuu krooniseksi
(noin 3-6 kuukauden kuluessa), ihossa ja lihaskudoksessa havaitaan atrofiaa,
nivelliikkuvuus ja raajan puristusvoima huonontuvat entisestään. Iho muuttuu
viileäksi ja sinertäväksi. Kroonistuessaan kiputilan spontaanit paranemismahdollisuudet heikkenevät. (Kalso & Vainio 2004, 261; Vastamäki 2002, 5175–
5176.)
Miltei 90 prosentilla CRPS-potilaista esiintyy sensorisia oireita, jotka saattavat
ulottua usean hermojuuren tai perifeerisen hermon alueelle. Potilaat voivat kuvailla tuntemuksia ikään kuin heillä olisi käsine kädessään, tai sukka jalassaan.
(Maihöfner, Seifert & Marcovic 2010, 651.) CRPS:ään liittyy aina suhteettoman
voimakas kipu. Kipu kuvataan usein polttavaksi ja epämääräiseksi. Ihon tuntoherkkyys voi lisääntyä siten, että tiettyjen materiaalien tuntu (vaatekankaat) tai
kevyt ilmavirta iholla tuntuvat pahalta. Iho voi herkistyä myös lämpötilojen vaihteluille. CRPS-potilailla esiintyy allodyniaa, eli kivun tuntemus voi olla niin herkistynyt ja voimakas, että normaalisti kivuton ärsyke aiheuttaa ankaran kivun.
Lähes kaikilla potilailla on hyperalgesiaa, jossa kivulias ärsyke aistitaan normaalia kivuliaampana. Väri- ja lämpötilaerot terveen ja sairaan raajan välillä
voivat olla suuria. (Vastamäki 2002, 5177.) Kipua voivat provosoida asennon
vaihtaminen, ahdistuneisuus ja levottomuus, fyysinen harjoittelu ja lämpötilojen
muutokset. Monissa potilastapauksissa kipu on voimakkaampaa öisin. (Maihöfner ym. 2010, 651.)
2.3 Mitä tapahtuu, kun kipu pitkittyy
Kipuaisti on ihmisille ja eläimille välttämätön hengissä selviämiseksi; akuutin kivun tarkoitus on varoittaa kehoa kudosvauriosta tai vammasta. Kudosvaurion
aiheuttaman kiputuntemuksen syntyyn vaikuttavat keskushermoston kipuradoissa monet sähköiset ja kemialliset tapahtumat. Kipurata alkaa ihossa olevista kipuhermopäätteistä, jotka aktivoituvat kudosvaurion myötä, esimerkiksi palovamman seurauksena. Kipuhermopäätteistä viesti kudosvauriosta kulkee
hermorunkoja pitkin selkäytimen takajuosteeseen, ja sieltä edelleen aivokuorelle, jossa kipuaistimus syntyy. Selkäytimen takajuoste on tärkeä tapahtumakohta
kivun säätelyn kannalta. Takajuosteeseen tulee informaatiota sekä keskushermostosta että kehon kudoksista. Tämä informaatio voi olla joko kipua lisäävää
tai kipua estävää. Kroonisesta kivusta puhuttaessa alkuperäinen vamma on
usein parantunut, mutta kipu jatkuu ja voi voimistua siitä huolimatta. Kivun tuntemus ei siis aina edellytä kipuärsykkeen olemassaoloa: kipua voi tuntea, vaikka kudosvauriota aiheuttava kipuärsyke puuttuisi. Pitkittyessään kipu kadottaa
suojaavan merkityksensä, ja toimintakyky heikentyy laajasti eri osa-alueilla.
(Vainio 2004, 17, 25, 27–28.)
Kivun kroonistuessa keskushermostossa tapahtuu herkistymistä. Kipuhermopäätteen ärsytyskynnys madaltuu, jolloin hermopääte reagoi voimakkaasti alun
perin lievästi kivuliaaseen ärsykkeeseen. Herkistymisen myötä hermopäätteiden
määrä kipua välittäville aineille, kuten stressihormoneille, voi lisääntyä. Myös
kipualueen ympärillä olevan ihon kipuvaste muuttuu, jolloin normaalisti kivuton
ärsyke, kuten kosketus, aiheuttaa kipua. Toisaalta hermopäätteet ovat lyhytikäisiä ja kykenevät uusiutumaan koko ajan, minkä johdosta niiden herkkyydessä
tapahtuu muutosta jatkuvasti. Kipupotilaalle tämä voi antaa toivoa. Kipua välittävä, säätelevä ja aistiva hermojärjestelmä on siis muuntautumiskykyinen. Jo
lyhytaikainen kipuärsytys muuttaa hermojärjestelmän toimintaa, ja pitkäkestoinen, jatkuva kipuärsytys voi johtaa pysyviin hermojärjestelmän muutoksiin.
Muutoksia, joita krooninen kipu saa aikaan selkäydintasolla, tiedetään tapahtuvan myös aivoissa. Aivokuorella jokaisella kehon osalla on oma edustusalueensa. Niillä kehon osilla, joita käytämme paljon, on suuremmat edustusalueet aivoissa kuin niillä, joita käytämme vähemmän. Esimerkiksi sormien, huulten ja
kielen edustusalueet ovat keskimäärin aivoissa suuremmat kuin esimerkiksi vartalon tai varpaiden. Kroonisen kivun myötä eri kehon osien tai edustusalueet
alkavat mennä päällekkäin, ja alueiden koko voi muuttua. (Butler & Moseley
2003, 31, 76.)
Ihmisellä kivun kokemiseen ja pitkäaikaisen kivun syntyyn vaikuttavat lisäksi aikaisemmat kipukokemukset, tunteet, oppiminen, muut sairaudet, sosiaaliset
suhteet sekä kivun psykologinen merkitys. Stressin tiedetään pahentavan kipua:
kehon stressihormonien eritys lisääntyy, jolloin näille kemiallisille aineille herkät
hermopäätteet herkistyvät entisestään. Kivusta kertovat viestit aivoihin lisääntyvät, ja aivot tulkitsevat elimistön olevan vaarassa, jolloin stressireaktio entisestään voimistuu. (Vainio 2004, 32; Butler & Moseley 2003, 66.)
CRPS:n diagnostiikka ja yleiset hoitokäytännöt
Lääkäri päätyy CRPS-diagnoosiin anamneesin ja tehtyjen tutkimusten pohjalta.
Kun löydöksiä on riittävästi, diagnoosia voidaan pitää erittäin luotettavana.
CRPS-1 ja -2 tyypit voidaan diagnostisesti määritellä siten, että muut kiputilat
rajautuvat tyyppien ulkopuolille. Toisin sanoen, CRPS-diagnoosi ei ole mahdollinen, jos kiputila on selitettävissä muilla tavoin. (Hupli ym. 2007, 2.) Raajan
toimintaa arvioitaessa liikelaajuudet, voima ja nopeus ovat heikentyneet. Käden
aktiivinen ja passiivinen nyrkistysvajaus, puristusvoima ja avainotevoima mitataan, ja käden motoriikkaa arvioidaan muun muassa sorminäppäryystesteillä.
Ihon lämpötila- ja värierot, poikkeavuudet ihokarvoissa ja kynsissä sekä käden
vapina nähdään yleensä havainnoimalla. Lämpötilaeroista ja ihotunnosta voidaan saada myös kvantitatiivisia tuloksia esimerkiksi lämpömittarilla ja filamenttitesteillä. Röntgenkuvissa on mahdollista nähdä läiskittäistä osteoporoosia raajassa jo muutaman kuukauden sairastamisen jälkeen. (Vastamäki 2002, 5178)
Krooninen kipu aiheuttaa useille potilaille merkittäviä pitkäaikaisia jälkiseurauksia ja pysyviä oireita, vaikka kipua olisikin asianmukaisesti hoidettu. Motorisia
muutoksia esiintyy arvion mukaan jopa puolella CRPS-potilaista, ja ne lisääntyvät sairauden edetessä. Näitä muutoksia ovat käsien vapina, koordinaatiovaikeudet, heikentynyt lihasvoima ja dystonia sekä sormien tunnistamisen vaikeudet. Myös neglegt-tyyppistä kehon hahmotushäiriötä on havaittu osalla potilaista. Potilaat kuvaavat, että kivulias raaja tuntuu vieraalta, eikä se tottele käskyjä.
Käden alentunut voimantuotto ja huonontunut sorminäppäryys ovat yleisiä motorisia muutoksia CRPS-potilailla, ja muutokset voivat jatkua pitkään, vaikka
muut oireet lievittyisivätkin. Kipu ja tunnottomuus kädessä heikentävät raajan
käyttöä ja toimintaa, ja kipu yksittäisenä oireena voi heikentää elämänlaatua
fyysisen toimintakyvyn osalta. (Savas, Baloglu, Ay & Çerçi 2008, 549; Gockel &
Forss 2009, 3423.)
CRPS:n hoidon perustana on potilaan, kipulääkärin, psykologin ja fysio- ja toimintaterapeutin yhteistyö. Kipulääkitys noudattaa neuropaattisen kivun hoitolinjoja, ja muilla terapiamenetelmillä pyritään ennen kaikkea kivunhallintakeinojen
lisääntymiseen sekä toimintakyvyn ylläpitämiseen ja vahvistamiseen. (Kalso &
Vainio 2004, 260–261; Vastamäki 2002, 5175–5179.)
Etenkin raajavamman saaneella potilaalla hyvissä ajoin aloitettu kipulääkitys ja
varhainen nivelten mobilisaatio voivat pienentää CRPS:n riskiä. Tehokkaat hoidot varhaisessa vaiheessa aloitettuina estävät kiputilan kroonistumista ja atrofian kehittymistä. Vuonna 2010 päivitetyn CRPS:n hoitokäytänteen mukaan Cvitamiinilla voi olla estävä vaikutus CRPS:n kehittymiselle rannemurtuman jälkeen. (Gockel & Forss 2009, 3426; Perez, Zollinger, Dijkstra, ThomanssenHilgersom, Zuurmond, Rosenbrand & Geertzen 2010, 14.)
2.5 CRPS ja fysioterapia
Lääkinnällisen kivun hoidon lisäksi CRPS-kuntoutujan hoitosuunnitelmaan kuuluvat olennaisena osana fysioterapia ja toimintaterapia. Nämä hoitomenetelmät
tähtäävät kivun ja turvotuksen vähentämiseen, rentoutumiseen ja toimintakyvyn
paranemiseen. Myös potilaan aktiivisuutta ja stressinhallintaa kuuluu tukea, sillä
vaikeaan kipuun liittyy usein masennusta ja ahdistuneisuutta. (Gockel & Forss
2009, 3427.)
BMC Neurology -lehdessä julkaistiin vuonna 2010 tutkimus CRPS-1:n näyttöön
perustuvista hoitosuosituksista. Fysioterapian käyttö CRPS-1:n hoidossa on
erittäin suositeltavaa useiden tutkimuksessa olleiden artikkeleiden mukaan. Fysioterapia tulisi aloittaa mahdollisimman varhain diagnoosin varmistumisen jälkeen, ja tavoitteena on toimintakyvyn palautuminen. (Perez ym. 2010, 6–7)
Myös aikaisemmin, vuonna 2009, The European Journal of Pain -lehdessä julkaistun tutkimuksen mukaan fysioterapiaa suositellaan yhdistämään lääkehoitoon parhaan kuntoutumisvasteen aikaansaamiseksi. (Daly & Bialocerkowski
2009, 349–350.) Mielenkiintoinen seikka on, että vaikka fysioterapiaa useiden
tutkimusten mukaan pidetään erittäin tärkeänä CRPS-potilaiden hoidossa, sen
vaikuttavuudesta on olemassa vain vähän näyttöä. Erilaisten fysioterapiamenetelmien paremmuutta tai vaikuttavuutta ei myöskään ole voitu osoittaa. Usein
fysioterapian käyttö perustuukin kliiniseen kokemukseen. (Geertzen & Harden
2007, 57.)
Esimerkkinä CRPS-potilaan fysioterapiaprosessista on Etelä-Karjalan sairaanhoitopiirin malli, jossa fysioterapia on jaettu neljään vaiheeseen. Jokainen kappale on nimetty vaiheen tärkeimmän tavoitteen mukaan, ja tämän esimerkin tarkoituksena on havainnollistaa, millaisia asioita CRPS-potilaan fysioterapia voi
sisältää. Etelä-Karjalan sairaanhoitopiirin vaiheittaista mallia olen täydentänyt
muulla lähdekirjallisuudella. Taulukossa 2 sivulla 18 on esitelty tiivistettynä
CRPS-potilaan fysioterapian kulku.
CRPS-potilaan kuntoutuminen alkaa fysio- ja toimintaterapeutin tekemällä alkutilannearviolla. Fysioterapeutin tehtävänä on muun muassa arvioida kipua ylläpitäviä kemiallisia tekijöitä, potilaan henkisiä ja biomekaanisia kuormitustekijöitä, kivun ja aktiivisuuden vaihtelua ja yleistä toimintakykyä. (Koho 2006, 293.)
Hoitosuunnitelma ja tavoitteet luodaan yhdessä potilaan kanssa.
Oirekuvan
huolellinen selvittäminen on tärkeää, sillä terapia kohdennetaan oireiden mukaisesti. Potilaan on hyvä olla aktiivisesti mukana terapian suunnittelussa, jolloin
hänen on helpompi sitoutua siihen. (Helin & Rantala 2000, 266.)
Ensimmäiseen vaiheeseen kuuluu kosketusherkkyyden vähentäminen muun
muassa vaihtolämpökylvyin, hieronnan, paineen, vibraation ja kuivaharjauksen
avulla. Samalla edistetään normaalin tuntoaistin palautumista. Nivelten mobilisaatio aloitetaan varovaisesti kivuttomalla liikeradalla. Lisäksi ohjataan lepoasennot ja määritellään yksilöllinen rasitustaso. (Hupli ym. 2007, 4; Geertzen &
Harden 2007, 58.)
Toisessa vaiheessa aloitetaan aktiiviset lihasharjoitteet, mahdollinen allasterapia ja sähköstimulaatio. Aktiiviset liikeharjoitukset tulisi aloittaa mahdollisimman
varhaisessa vaiheessa ja niiden tulisi olla kivuttomia. Harjoitusten tarkoituksena
on vähentää pelkoa, joka liittyy raajan käyttämiseen. Toisaalta joidenkin lähteiden mukaan kuntoutumisen edetessä tietty määrä kipua harjoittelun aikana sal-
litaan. (Hupli ym. 2007, 4–5.) Tunnetuin sähköhoitomuoto on transkutaaninen
hermostimulaatio, TNS. Kaikki CRPS-potilaat eivät kuitenkaan siedä sähköhoitoa. Mikäli TNS:lla saadaan hyvä hoitotulos, asiakkaalle kannattaa hankkia mukana kannettava TNS-hoitolaite, jota voi käyttää kotona. Termiset hoidot (kylmä- ja lämpöhoidot) saattavat joillakin potilailla auttaa oireisiin, toisilla taas lisätä niitä. Kylmähoidot vähentävät lihaskouristuksia ennen liikeharjoituksia ja voivat muutenkin rauhoittaa kipeää raajaa. Lämpöhoidoilla voidaan saada aikaa
rentoutuminen, mutta kivun ja turvotuksen lisääntymistä ei sallita. (Helin & Rantala 2000, 266; Vastamäki 2002, 5179.) Joillakin CRPS-potilailla voidaan käyttää kivunhoitoon myös akupunktiota (Hupli ym. 2007, 4). Turvotus on yleinen
ongelma CRPS -kädessä, ja lisääntyy, kun potilas ei kivun vuoksi halua liikuttaa
raajaa. Turvotus lisää käden jäykistymistä. Turvotusta voidaan hoitaa lymfaterapialla, joka aktivoi imunestekiertoa. Lymfaterapiassa turvonneelta alueelta siirretään nestettä pois pumppaavin liikkein. Lymfaterapia auttaa usein myös potilaiden rentoutumiseen sekä vähentää kipua ja ahdistusta. Elastista hihaa tai
painehansikasta tulisi käyttää lymfahoidon vaikutuksen lisäämiseksi. (Helin &
Rantala 2000, 266.)
Fysioterapian kolmannessa vaiheessa lisätään CRPS-raajan kuormitusta vähitellen. Aktiivinen liiketerapia ja mobilisaatio vähentävät nekin turvotusta ja parantavat kudoksen aineenvaihduntaa. Liiketerapiaan kuuluu koko yläkehon kokonaisvaltainen harjoittelu sekä kevyt aerobinen voimistelu ja yleiskunnon kohottaminen. Myös tasapainoharjoittelun määrää lisätään. Lihasten voimaharjoittelua ei aloiteta ennen kuin kipu ja turvotus sallivat. Passiivisessa nivelten mobilisaatiossa on syytä olla varovainen, etteivät potilaan oireet ja kipu lisäänny.
(Helin & Rantala 2000, 266.)
Itsenäinen selviytyminen päivittäisistä toiminnoista, kiputilan lievittyminen ja hyväksyminen ovat kipupotilaan hoidon tärkeimpiä tavoitteita. Fysioterapian neljäs
vaihe tähtää toiminnalliseen toipumiseen ja siihen, että kipuraajaa pystyisi käyt-
tämään. Potilasta aktivoidaan palaamaan takaisin normaaleihin aktiviteetteihin,
mahdollisin muutoksin. (Hupli ym. 2007, 5.) Fysioterapeutin tehtävänä on opettaa potilaalle harjoituksia, joita tämä jatkaa itsenäisesti kotonaan. Potilasta kannustetaan onnistuneista suorituksista ja rohkaistaan jatkamaan. Onnistuneet
suoritukset ja edistyminen vaativat aikaa ja pitkäjännitteisyyttä. (Kalso & Vainio
2004, 200.)
Kun kipu on jatkuvaa, eikä loppua sille ole näkyvissä, on ensiarvoisen tärkeää
myöntää ongelman olemassaolo. Osa pitkäaikaisista kipupotilaista on saattanut
kulkea jo kauan asiantuntijalta toiselle, ja on kokeillut kaiken mahdollisen kivusta eroon pääsemiseksi. Näillä potilailla koko muu elämä on voinut pysähtyä heidän odottaessaan, että löytyisi joku, joka voisi parantaa heidät. Vastuunotto
omasta elämästä ja ensimmäinen askel muutosta kohti tarkoittaa, että kipupotilas pyrkii luomaan itselleen hyödyllisiä ajatusmalleja ja toimintatapoja. (Vainio
2004, 102–103.)
Kivun hallinnalla (englanninkielisissä teksteissä sana coping = selviytyminen,
toimeentuleminen) tarkoitetaan niitä keinoja, joilla pyritään tunnistamaan, hallitsemaan ja pääsemään yli kivun aiheuttamasta stressireaktiosta. Kivun hallinnan
opettelu ja aktiivinen harjoittelu saattavat vähentää kipuja, mutta harvoin poistaa
niitä kokonaan. Sen sijaan kivun hallintakeinot vähentävät tutkitusti kipuärsykkeisiin, tunteisiin ja muuttuneisiin elintoimintoihin liittyvää pelkoa ja uhkan tunnetta. Vähentynyt pelon ja uhkan tunne vähentää edelleen kehon sympaattisen
hermoston, umpirauhasten ja motoriikan yliaktiivisuutta. (Butler & Moseley
2003, 102, 111.) Aktiivisia selviytymiskeinoja tai -strategioita kivun hallintaan
ovat muun muassa tietämyksen lisääminen, kivun ymmärtäminen sekä myönteinen asennoituminen. Kipupäiväkirjan pitäminen on hyvä apu arvioimaan kivun esiintymistä, voimakkuutta ja kipua pahentavia sekä helpottavia tekijöitä.
(Butler & Moseley 2003, 108; Vainio 2004, 104–105.)
Tavoitteiden asettaminen ja suunnitelmien tekeminen on eräs tapa saada elämään järjestystä ja menestymisen kokemuksia. Elämänlaadun ja toimintakyvyn
parantamiseksi kipupotilaan kannattaisi sisällyttää arkeensa mielihyvää tuottavia asioita. Hengitystekniikan opettelu ja muut rentoutusharjoitukset kuuluvat
olennaisena osana kroonisen kipupotilaan fysioterapiaan ja kotiharjoitteluun.
Rentoutumisharjoituksilla pyritään vaikuttamaan pitkäaikaisen stressin aiheuttamiin oireisiin ja parempaan selviytymiseen tulevissa stressitilanteissa. (Butler
& Moseley 2003, 102; Vainio 2004, 107, 111, 133.)
On kipupotilaita, jotka vähitellen luopuvat kaikesta toiminnallisuudestaan kivun
vuoksi. Näitä potilaita tulee kannustaa päivittäisiin aktiviteetteihin, sillä sopivasti
annosteltuna liike ja aktiivisuus ovat hyödyllisiä kaikille kudoksille ja elintoiminnoille: pehmytkudoksille, hengitys- ja verenkiertoelimistölle, hermostolle ja hormonitoiminnalle. Pitkään jatkunut kipu kuitenkin muuttaa liikunnasta saatavia
vasteita, ja näin ollen hyvää tarkoittava rasitus voikin lisätä kipua. On mahdollista, että potilas innostuu tekemään enemmän päivinä, jolloin kipu on lievempää.
Usein tästä on seurauksena kivun pahentuminen, ja potilaan on pakko vetäytyä
lepäämään. Kivun pahentumisen lisäksi potilaat voivat kokea turhautumista, ja
että tehty suoritus on mennyt hukkaan. Näiden potilaiden on tärkeää oppia etenemään aktiivisuuden lisäämisessä pienin askelin. Omat voimavarat opetellaan
tiedostamaan, ja päivittäiset työt ja toiminnot suhteutetaan niihin. Taukoja lisätään ja toimintaa jaksotetaan. Myös oman ajankäytön havainnollistaminen aikaympyrä-piirroksella voi auttaa päiväohjelman rytmittämisessä. Ajankäytön havainnollistaminen voi lisäksi auttaa kipupotilasta oivaltamaan, mitkä asiat päiväohjelmassa nostavat mielialaa ja mitkä puolestaan alentavat ja kuluttavat voimavaroja. (Butler & Moseley 2003, 108,110,114; Kalso & Vainio 2004, 200;
Vainio 2004, 122–126.)
Taulukko 2. CRPS-potilaan fysioterapia.
Alkutilanne-arvio
Kosketusherkkyyden vähentäminen (vaihtokylvyt, hieronta,
tuntoaisti-harjoitteet)
Varovainen mobilisaatio
Suoja- ja lepoasentojen ohjaaminen
Yksilöllinen rasitustaso
Sähkökipuhoito (TNS), allasterapia, lymfaterapia
Apuvälineiden tarve (painehansikas ym.)
Raajan hahmottamisen harjoittelu kuvin, mielikuvin ja peiliterapian avulla (voi kuulua myös toimintaterapeutin tehtävänkuvaan)
Aktiivista liiketerapiaa lisätään, tasapainoharjoittelu
Itsenäiseen harjoitteluun valmistautuminen
Itsenäinen selviytyminen päivittäisistä toiminnoista, kiputilan
lievittyminen ja oireiden hyväksyminen
Stressin ja kivun hallinnan lisääntyminen
Läheisten ohjaaminen (koko prosessin ajan)
Kipupotilaan lähiomaiset
Vaikeaa kipua sairastavan läheisillä voi olla omia, eriäviä käsityksiä potilaasta,
tämän kivusta ja terapiasta. Siksi on tärkeää, että terapiaprosessin aikana annetaan myös läheisille tietoa kipuoireyhtymästä. Perhe on usein kipupotilaan
läheisin ja tärkein tuki tavoitteiden saavuttamisessa. (Kalso & Vainio 2004 201.)
Perheenjäsenen vaikea sairaus tai ongelma vaikuttaa tavallisesti koko perheeseen. Krooniseen kipuun liittyy aina myös negatiivisia tunteita, mielialan vaihtelua, pelkoa ja ahdistusta, jotka edelleen heijastuvat parisuhteeseen ja muihin
läheisiin ihmissuhteisiin. Perheenjäsenen, esimerkiksi puolison sairastuminen
aiheuttaa rajoituksia ja toimintakyvyn alenemista sairastuneen elämässä, ja voi
saada kumppanin turhautumaan ja jopa vihaiseksi. Negatiivisista tuntemuksista
voidaan kokea syyllisyyttä ja niitä peitellään. Tällä tavoin aviopuolisoiden tai koko perheen keskinäiset vuorovaikutustavat vaikeutuvat, ja koko tilanne tulee entistä hankalammaksi. Perheterapia eri lähestymistapoineen voi antaa ongelmiin
ratkaisumahdollisuuksia. (Kalso & Vainio 2004, 198.)
CRPS ja toimintaterapia
Toimintaterapia tähtää samoihin asioihin kuin fysioterapia. Menetelminä käytetään potilaalle mielekkäitä toimintoja ja tehtäviä, kuten ruuanvalmistusta, pelejä
ja käsitöitä. Potilaan motivaatio yritetään saada näin heräämään ja tavoitteena
on saada potilas käyttämään CRPS-raajaansa mahdollisimman normaalisti.
(Hupli ym. 2007, 5.) Toimintaterapiassa tehdään myös apuvälinetarpeen arviointi. Apuvälineiden tarkoituksena on mahdollistaa toimintaa ja lisätä potilaan
omatoimisuutta, mutta vaikuttaa myös kipuun sekä turvotukseen esimerkiksi
painehansikkaan tai lepolastan avulla. (Hupli ym. 2007, 5; Geertzen & Harden
2007, 59.)
CRPS-potilaan toimintaterapia pitää sisällään runsaasti iho-, asento- ja liiketunnon harjoituksia. Karaisuharjoituksilla pyritään vähitellen normalisoimaan herkistynyttä ihotuntoa. Käden terapiassa voidaan käyttää myös vehnäterapiaa, jossa
käsi upotetaan kuorittuja vehnänjyviä sisältävään astiaan. Vehnäastiassa voidaan tehdä liikeharjoituksia tai vain rentouttaa kättä. Vehnänjyvät antavat ihotunnolle aistimuksia, mutta samalla jyvien aiheuttama paine voi vähentää turvotusta. Peiliterapia on hyvä vaihtoehto erilaisiin käsi- ja oteharjoituksiin sekä karaisuharjoituksiin. Peiliterapiassa käytetään hyväksi onttoa suorakulmion muotoista laatikkoa, jonka pitkällä sivulla on peili. Peililaatikko asetetaan pöydälle ja
potilas laittaa kuntoutettavan raajan peililaatikon sisään. Terveellä raajalla tehdään liikkeitä, joita potilas katsoo peilistä koko suorituksen ajan. Samaa liikettä
tehdään useita kertoja, ja kun tilanne sallii, potilas alkaa tehdä liikkeitä myös
kuntoutettavalla kädellä peililaatikon sisällä. (Hupli ym. 2007, 6.)
3 POTILASOHJAUS FYSIOTERAPIAN MENETELMÄNÄ
Potilaan asemaa ja oikeuksia käsittelevän lain toisessa luvussa käsitellään potilaan tiedonsaantioikeutta. Laki velvoittaa, että potilaalle annetaan tietoa hänen
terveydentilastaan, hoidon merkityksestä, eri hoitovaihtoehdoista ja niiden vaikutuksista sekä muista hänen hoitoonsa liittyvistä merkittävistä asioista. Terveydenhuollon ammattihenkilön tulee antaa tietoa siten, että potilas riittävästi
ymmärtää sen sisällön. Sisällön tulkitsemiseen tulee turvautua siinä tapauksessa, jos terveydenhuollon ammattihenkilö ei osaa potilaan käyttämää kieltä taikka potilas ei aisti- tai puhevian vuoksi voi tulla ymmärretyksi. (L 785/1992.)
Fysioterapeuttinen ohjaus ja neuvonta ovat tärkeä osa fysioterapeutin ammatillista toimintaa ja potilaan hoitoa. Fysioterapeuttinen ohjaus on luonteeltaan terveyttä edistävää, ja sen tarkoituksena on antaa tietoa, vaikuttaa potilaan aikaisempiin käsityksiin ja tottumuksiin, sekä parantaa potilaan elämänhallintaa. Ohjauksen menetelminä voidaan pitää suullista, kirjallista, visuaalista ja manuaalista ohjausta. Havainnoinnin avulla etenkin suullista ohjausta voidaan parantaa ja
usein eri ohjausmenetelmiä käytetäänkin yhdessä. (Talvitie ym. 2006, 178,
180–181.) Ohjaus-käsite liitetään usein ammatilliseen hoito- tai opetustapahtumaan, ja ohjausta käytetään tilanteissa, joissa pyritään keskustelemaan tavoitteellisesti potilaan terveydentilaan liittyvistä asioista. Ohjausta voidaan pitää tavoitteellisena ongelmanratkaisuna, johon liittyvät potilaan omat kokemukset ja
niistä oppiminen. Hyvin onnistuneella ohjauksella voi olla vaikutusta potilaiden
ja heidän omaistensa terveyteen ja sen edistämiseen, mutta sillä on myös kansantaloudellinen merkitys. (Kääriäinen & Kyngäs 2006, 6.)
Nykyään painotetaan asiakaslähtöistä potilasohjausta, jossa asiakkaan omat
kokemukset ja näkemykset huomioidaan, mutta jossa potilas on aktiivinen toimija omassa hoitoprosessissaan. Ohjauksessa tulisi näkyä myös jaettu asiantuntijuus, jolloin potilas ja terapeutti ovat tasavertaisia. Ohjauksen tavoitteena on lisätä asiakkaan luottamusta ja sitoutumista oman toimintansa hallintaan. (Kääriäinen & Kyngäs 2006, 6.)
Kirjallinen materiaali osana potilasohjausta
Kirjallinen potilasohje ei korvaa henkilökohtaista vuorovaikutusta, mutta tuo
usein välttämättömän täydennyksen laadukkaaseen potilasohjaukseen. Nykyään potilaat ovat yhä kiinnostuneempia terveydentilastaan ja haluavat saada
tietoa ja neuvontaa. Toisaalta potilailta odotetaankin entistä suurempaa omatoimisuutta ja vastuuntuntoa omasta terveyden- ja sairaudenhoidostaan. Potilasohjeen tehtävänä on antaa vastauksia potilaan kysymyksiin, mutta myös kutsua potilasta osallistumaan itseään koskevaan päätöksentekoon ja itsensä hoitamiseen. (Torkkola ym. 2002, 7–10, 12, 15, 23–24.) Potilaan voimavaroja on
mahdollista lisätä kirjallisen ohjeen avulla monesta eri näkökulmasta tarkasteltuna. Esimerkiksi bio-fysiologinen näkökulma pyrkii löytämään ratkaisuja sairauden hoidosta aiheutuneeseen uupumukseen, pahoinvointiin tai kipuun. Pelkojen tunnistaminen ja aikaisempien kokemuksien hyödyntäminen (kokemuksellinen näkökulma) kuuluu yhteen edellisen näkökulman kanssa. Toiminnallisesta näkökulmasta katsottuna ohjauksessa tulisi huomioida liikkuminen ja
apuvälinepalvelut sekä lisätä potilaan ja omaisten tietoutta sairaudesta ja sen
aiheuttamista oireista (tiedollinen sekä sosiaalisyhteisöllinen näkökulma).
Kirjallisessa potilasohjeessa tulisi huomioida tarpeen mukaan myös potilaan oikeudet ja velvollisuudet (eettinen näkökulma) sekä potilaan etuisuus- ja palvelumahdollisuudet (taloudellinen näkökulma).
(Salanterä, Virtanen, Johans-
son, Elomaa, Salmela, Ahonen, Lehtikunnas, Moisander, Pulkkinen & LeinoKilpi 2005, 218.)
Hyvän potilasohjeen sisältö
Hyvä potilasohje etenee juoneltaan loogisesti ja kerrottavat asiat on asetettu
tärkeysjärjestykseen potilaan näkökulmasta katsoen. Potilasohjeen opetuksellisuutta voidaan tarkastella arvioimalla, mihin kysymyksiin ohjeistus antaa vastauksia. Hyvällä potilasohjeella tuleekin olla konkreettinen terveystavoite, joka ohjaa sisällön muodostumista. Potilaan tulee ymmärtää potilasohjauksen sanoma
ja sen yhteys omaan tilanteeseensa. Potilasohjeesta tulee käydä ilmi ohjeen
kohderyhmä eli kenelle ohje on tarkoitettu.
Ollonquist 2001, 11; Salanterä ym. 2005, 219.)
(Parkkunen, Vertio, Koskinen-
Potilasohjeessa olevan tiedon tulee olla virheetöntä ja ajan tasalla olevaa. Ohjetta lukevan tulee voida luottaa siihen, että ohjeen sisältö perustuu tutkittuun
tietoon. Tutkimuksen perusteella ohjetta lukevan näkemykseen tiedon oikeellisuudesta vaikuttaa ohjeen sisällöntuottajien nimien, koulutustason ja kokemuksen tuominen esille. Myös lähdetietojen merkitseminen ohjeeseen lisää sen luotettavuusarvoa. Potilasohjeessa tulee näkyä myös ohjeen päivitystiedot, joilla
voidaan kertoa ohjeen tai aineiston ajantasaisuudesta. (Parkkunen ym. 2001,
12.) Potilasohjeen pituudesta ei ole olemassa suositusta, mutta usein lyhyt,
helppolukuinen teksti on parempi kuin liian pitkä. Asiaankuulumaton informaatio kannattaa karsia pois ja keskittyä vain siihen tietoon, joka on vastaanottajalle
sillä hetkellä olennaisinta. Potilasohjeen loppuun voi liittää luettelon aiheeseen
liittyvästä kirjallisuudesta, jotta potilas halutessaan saa aiheesta lisätietoa. (Hyvärinen 2005, 1773; Parkkunen ym. 2001, 12.)
Kirjallisen potilasohjeen täytyy kunnioittaa kohderyhmäänsä kuuluvia. Asiasisältö laaditaan siten, ettei se loukkaa ketään eikä ole liian yleistävää. Vaikka sisällön tuleekin olla yksiselitteistä, potilaita ei pidä aliarvioida. Sisällön suhteen olisikin hyvä esitestata kirjallista potilasohjetta kohderyhmään kuuluvalla. On osoitettu, että terveysaineistojen tai ohjeistusten laatijoiden ja vastaanottajien käsitykset hyvästä aineistosta eroavat toisistaan. Esitestauksen avulla on mahdollista selvittää, kuinka hyvin tuotettava potilasopas tai -ohjeistus vastaa kohderyhmän tarpeita. Testauksesta saatavilla tuloksilla voidaan näin ollen vaikuttaa oppaan tai ohjeen lopulliseen asiasisältöön ja rakenteeseen. (Parkkunen ym.
2001, 19.)
Kieliasu ja tekstin rakenne
Pääotsikko ja väliotsikot kertovat käsiteltävistä asioista, jotka nivoutuvat toisiinsa johdonmukaisesti. Kappalejaolla voidaan liittää yhteenkuuluvat asiat kokonaisuudeksi. Myös luetelmia, joiden kohdat on eritelty toisistaan palloilla, tähdillä tai luetelmaviivoilla, voidaan käyttää. Liian pitkät luetelmat voivat tosin tehdä
tekstistä raskaan, joten on hyvä pohtia, mitä tärkeimpiä asioita haluaa korostaa
luetelmien avulla. Potilasohje tulee laatia potilasta ajatellen, jolloin tekstin tulee
olla selkeää yleiskieltä ja lauseiden kertalukemalla ymmärrettäviä. Liian pitkät
virkkeet voivat tuoda ongelmia, sillä liian pitkä virke on yleensä rakenteeltaan
mutkikas. Lukija voi joutua palaamaan virkkeen lopussa takaisin alkuun ja tarkastamaan, mitkä asiat kuuluvat yhteen. Vierasperäistä tai lääketieteellistä ammattisanastoa potilasohjeissa välttää, mutta jos se ei ole mahdollista, niin hankalat ilmaukset selvitetään. (Hyvärinen 2005, 1769, 1771–1772.)
Potilasohjeessa annetut ohjeet ja neuvot on tärkeä muistaa perustella. Potilaalle
oman hyödyn kautta perusteleminen voi olla palkitsevinta: mitä iloa hänelle koituu ohjeiden noudattamisesta? Kun potilasta halutaan opastaa selvästi, verbeistä kannattaa käyttää aktiivi-muotoa. Tällöin tulee selväksi, että potilas itse on
aktiivinen toimija, ja ohje kohdistuu juuri häneen. (Hyvärinen 2005, 1770.) Myös
potilaan lähiomaisten huomiointi potilasohjauksessa tai lähiomaisille suunnattu
oma ohjausmateriaali on osoittautunut tärkeäksi hoidon onnistumisen kannalta.
Toisaalta jotkut potilaat eivät pidä omaisten ohjauksen puuttumista merkittävänä
potilasohjauksen onnistumisen kannalta. (Salanterä ym. 2005, 219–220.)
Valmiin potilasohjeen viimeistelyyn kannattaa jättää riittävästi aikaa ennen julkaisemista. Oikeinkirjoitus tulee tarkastaa, ja teksti olisi hyvä antaa luettavaksi
jollekin ulkopuoliselle henkilölle. Näin tavanomaisemmat virheet, kuten välimerkkivirheet ja kirjoitusvirheet, saadaan luultavasti karsittua. Kirjallisen ohjausmateriaalin tulee olla ulkoasultaan siisti ja tekstiltään virheetön. Myös käytetty
kirjasintyyppi ja kirjasimen koko vaikuttavat olennaisesti luettavuuteen. (Salanterä ym. 2005, 219.) Näkövammaisten keskusliitto suosittelee, että terveysaineistoissa kirjasinkoko olisi vähintään 14. Suuret kirjaimet helpottavat etenkin
vanhuksia heidän lukiessaan tekstiä. Kirjasintyypiksi suositellaan selkeää ja yksinkertaista kirjasintyyppiä. Lihavointia ja kursivointia käytetään lähinnä otsikoiden tehostekeinoina. Kuviot ja piirrokset täydentävät potilasohjeen opetuksellista sisältöä erinomaisesti. Kuvan käyttö tekstin yhteydessä voi parantaa sisällön
muistamista. Havainnollistamisen lisäksi kuvilla ja taulukoilla voidaan herättää
lukijan huomiota ja vaikuttaa aineiston yleiseen kiinnostavuuteen. Kuvien käyt-
töä tulee kuitenkin harkita tarkasti, sillä niiden tulee tukea aineistoa ja sopia sen
yleisilmeeseen. (Parkkunen ym. 2001, 18.)
Potilasohje CRPS-potilaan tukena
CRPS-potilaille on tyypillistä, että jatkuva kova kipu heikentää kaikkia toimintakyvyn osa-alueita ja aiheuttaa huolta, turhautumista ja pelkoa. Fysioterapeuttisella ohjauksella ja neuvonnalla autetaan potilasta ymmärtämään kipuaan ja
hallitsemaan kipua aiheuttavia tekijöitä. (Koho 2006, 293.)
Potilasohjaus kuuluu olennaisena osana laadukkaaseen kivun hoitoon. Kipupotilaat, jotka ovat saaneet tietoa kivusta ja sairaudestaan, hoidoista ja sen tavoitteista, ovat tyytyväisempiä saamaansa hoitoon. Yleisesti monien potilasryhmien
ohjaus sairaaloissa on epäjärjestelmällistä. Etenkin potilaiden ikääntyminen ja
toimenpideaikojen lyheneminen aiheuttavat haasteita potilaiden ohjaukselle.
Laadukas potilasohjaus edellyttääkin hoitohenkilökunnalta uudenlaisia valmiuksia: potilaiden oppimisvalmiuksien tunnistamista, oppimisteorioiden tuntemista,
asiakaslähtöisten ohjausmenetelmien hallintaa sekä näyttöön perustuvaa, ajan
tasalla olevaa hoitotyön sisällöllistä osaamista. (Hämäläinen, Jauhiainen & Janatuinen 2010, 11.) Potilasohjauksen päämääränä on antaa potilaalle tietoa,
jonka avulla hän pystyy jäsentämään ajatteluaan, toimintojaan ja tunteitaan.
Tiedon ja ymmärryksen lisääntymisen myötä potilas pystyy itsenäisesti tekemään päätöksiä kipuunsa ja hoitoihin liittyen sekä ohjaamaan omaa toimintaansa. Potilasohjauksen tavoitteena on potilaan voimavarojen lisääntyminen. (Salanterä 2008, 42.)
Ohjauksen tulisi olla sisällöltään monipuolista ja tarjota potilaalle muutakin kuin
tietoa kivusta ja kipulääkkeistä. Potilaat tarvitsevat tietoa siitä, millaisia vaikutuksia kivulla on heidän elimistöönsä ja miten keho reagoi kipuun ja kivunhoidon
menetelmiin. Myös ohjaaminen kipua lieventävistä tekijöistä, toiminnoista ja kipuun liittyvien tunteiden käsittelystä auttavat potilasta kivun hallinnassa ja päivittäisessä selviytymisessä. Ohjauksessa on hyvä huomioida kipupotilaan läheiset
ja kivun sosiaaliset merkitykset. Usein potilas ja hänen omaisensa tarvitsevat
tietoa potilasoikeuksista ja vastuista sekä hoitojärjestelmästä. (Salanterä 2008,
Tutkimusten mukaan potilaat odottavat saavansa tietoa enemmän kuin todellisuudessa saavat. Etenkin oppaisiin ja ohjeisiin potilaat toivoisivat lisää tietoa
kivun ja pahoinvoinnin hoidosta sekä toipumisesta. (Torkkola ym. 2002, 23–24.)
Hoitohenkilökunnan ja terapeuttien tulisikin varmistua, että heidän sanomansa
tavoittaa potilaan. Myös potilaalta vaaditaan motivaatiota, jotta tiedosta tulisi
ymmärryksen myötä osa toimintaa. Kirjallinen potilasohje tai esimerkiksi hyvin
suunniteltu internetissä oleva terveysaineisto auttaa potilasta tiedonjäsennyksessä ja saatujen ohjeiden muistamisessa. On mahdollista, että esimerkiksi fysioterapeutin vastaanotolla käydessään kivusta kärsivän keskittymiskyky on
heikentynyt ja suullisesti annettuja ohjeita voi olla hankala muistaa myöhemmin.
Kirjallisena olevaan materiaaliin voi aina palata uudelleen. Etenkin internetin
myötä potilaat voivat ohjautua myös muille tietolähteille, jotka saattavat olla ristiriidassa hoitohenkilökunnalta saadun informaation kanssa. On tärkeää, että potilas ymmärtää eri tietolähteiden välisen luotettavuuden ja tiedon merkityksen.
Hoitava henkilökunta on vastuullinen oikaisemaan syntyneitä virheellisiä käsityksiä. (Salanterä 2008, 42.)
Hyvän potilasohjeen tunnusmerkkien lisäksi kivunhoito-ohjeen tulee kuvata hoitoa, tavoitteita ja seurantaa selkeästi. Pitkäaikaisesta kivusta kärsivä potilas tarvitsee sairautensa alkuvaiheessa paljon käytännön faktatietoa itse kivusta ja
hoitomenetelmistä, mutta myöhemmin yhä enemmän tietoa ja tukea arkielämästään selviämiseen. On tärkeää saada potilas ymmärtämään ja hyväksymään, että kipua ei välttämättä saada kokonaan pois, vaan potilaan on opittava
elämään sen kanssa. Kivunhallinnan edistyessä ohjaukseen tulee liittyä potilaan
tulevaisuuden suunnitteleminen sekä henkisen jaksamisen tukeminen. (Salanterä 2008, 43.)
Perehtyessäni CRPS-aiheeseen ja potilasohjaukseen löysin toisen opinnäytetyönä tehdyn potilasohjeen. Tämä ohje CRPS-potilaille on tehty Jyväskylän
ammattikorkeakoulussa, hoitotyön koulutusohjelmassa vuonna 2009. Opinnäytetyön toimeksiantajana on ollut Keski-Suomen keskussairaalan kipupoliklinik-
ka. Omani ja tämän aikaisemmin tehdyn opinnäytetyön teoreettisessa viitekehyksessä on paljon yhteisiä piirteitä, kuten kroonisen kivun kuvaaminen ja
CRPS-kipuoireyhtymän selvittäminen kipupotilaalle. Kuitenkin näkökulma eroaa, koska opinnäytetyöt edustavat eri koulutusohjelmia ja työt on tehty eri toimeksiantajille. Muita CRPS-kiputilaa käsitteleviä hoito-oppaita tai potilaille tarkoitettuja suomen- tai englanninkielisiä materiaaleja en löytänyt tiedonhakua
tehdessäni. Myöhemmin syksyllä käydessäni ohjauksessa toimeksiantajan luona sain tiedon Suomen Kipu Ry:n hiljattain julkaisemasta CRPS- oppaasta, joka
on tarkoitettu sekä terveydenhuollon ammattilaisille että potilaille. (Suomen Kipu
Ry 2011.)
Kaksi lyhyellä aikavälillä ja vastoittain tehtyä potilasohjetta osoittavat, että
CRPS-kipuoireyhtymässä on kyse vakavasta sairaudesta, jonka varhainen hoidon aloitus on ensiarvoisen tärkeää. Myös monet löytämäni tutkimukset
CRPS:sta on julkaistu viime vuosina ja vahvistavat, että CRPS on tutkimuksen
kohteena ajankohtainen. CRPS:n diagnostiikka on parantunut, ja se osataan
erotella muista kiputiloista entistä paremmin.
Opinnäytetyö-tehtäväni
kipuoireyhtymää sairastaville fysioterapian poliklinikan käyttöön. Opinnäytetyöni
aihe syntyi ollessani työharjoittelujaksolla fysioterapian poliklinikalla PohjoisKarjalan sairaanhoito- ja sosiaalipalvelujen kuntayhtymässä.
opinnäytetyön, jonka teemana olisi CRPS-potilaiden fysioterapia. Tiedustelin
ohjaavalta fysioterapeutilta, olisiko aihetta, josta olisi käytännön hyötyä CRPSpotilaiden fysioterapiaan. Fysioterapeuttiselle potilasoppaalle ilmeni käytännön
tarve, ja ohjeistuksen tarkoituksena onkin edistää ja parantaa CRPS-potilaiden
fysioterapeuttista ohjausta ja neuvontaa asiakaslähtöisesti. Potilasoppaan tavoitteena on antaa tietoa CRPS- kipuoireyhtymästä, kivun hallinnan menetelmistä, sekä tukea ja kannustaa CRPS-potilaita, jotta nämä voisivat selviytyä arjestaan kivun kanssa mahdollisimman hyvin.
Toiminnallisen opinnäytetyön tarkoituksena on ammatilliseen käytäntöön suunnitellun ohjeen, ohjeistuksen, oppaan laatiminen, tai esimerkiksi jonkin tapahtuman tai tilaisuuden järjestäminen. Toteutusmenetelmänä voi olla kohderyhmästä riippuen kirja, kansio, vihko, opas, cd-levy, dvd-levy, portfolio, kotisivut tai
vaikkapa näyttely. Toiminnallisessa opinnäytetyössä tulee yhdistyä käytännön
toteutus ja raportointi tutkimusviestinnän mukaisesti. Opinnäytetyön tulisi olla
työelämälähtöinen ja käytännönläheinen, mutta oman alan tieto- ja taitotason
sekä tutkimustyön tekemisen hallintaa osoittava. (Vilkka & Airaksinen 2003, 910.)
Toiminnallinen opinnäytetyö alkaa aihesuunnitelman tekemisellä. Hyvä aihe
nousee esiin koulutusohjelman opinnoista, mutta aiheen avulla on mahdollista
luoda uusia yhteyksiä työelämään tai vahvistaa jo olemassa olevia kytköksiä
esimerkiksi harjoittelupaikkoihin. Toiminnallisessa opinnäytetyössä on suositeltavaa löytää työlle toimeksiantaja. Toimeksiannetun opinnäytetyön avulla voi
tuoda omaa osaamistaan laajemmin esille ja luoda kontakteja työelämään.
Myös vastuuntunto työstä lisääntyy, kun sillä on selkeä päämäärä tai työelämälähtöinen tarkoitus ja aikataulutus. Toisaalta toimeksiannettu opinnäytetyö saattaa laajeta työmäärältään suuremmaksi kuin ammattikorkeakoulun tavoitteet ja
opintopistemäärät edellyttäisivät. Tällöin on hyvä pohtia ennakkoon omia voimavarojaan ja tiedostaa jo ideointivaiheessa mahdollinen työn laajentuminen
odotettua suuremmaksi. (Vilkka & Airaksinen 2003, 16–18.)
Aihesuunnitelmaa tehdessä on tärkeää pohtia opinnäytetyön kohderyhmä ja
sen rajautuminen. Kohderyhmä tulee määritellä mahdollisimman täsmällisesti,
sillä valmiin tuotteen sisältö määräytyy sen mukaan, kenelle tuote on suunniteltu. Kohderyhmän määrittämistä voi siis hyödyntää paitsi opinnäytetyön rajaamisessa, myös työn kokonaisarvioinnissa. Opinnäytetyönä tehdyn tuotteen käytettävyys voidaan testata kohderyhmällä ja saada palautetta toimivuudesta. (Vilkka
& Airaksinen 2003, 38–40.)
Opinnäytetyön toimintasuunnitelman tarkoitus on jäsentää se, mitä tehdään, miten tehdään ja miksi tehdään. Opinnäytetyöidean ja tavoitteiden tulee siis olla
tiedostettuja, perusteltuja ja johdonmukaisesti päätettyjä. (Vilkka & Airaksinen
2003, 26.) Opinnäytetyöni toteutusta kuvaavassa luvussa esittelen toimintaympäristön ja kohderyhmän, lähtötilanteen kartoituksen sekä työskentelyn kuvauksen ja toiminnan analyysin.
5.1 Toimintaympäristö ja kohderyhmä
Opinnäytetyöni kohderyhmä on keskussairaalaan fysioterapian poliklinikalle hoitoon tulevat tai hoidossa jo olevat CRPS-potilaat. Keskussairaala on osa Pohjois-Karjalan sairaanhoito- ja sosiaalipalvelujen kuntayhtymää. Kuntayhtymään
kuuluu 15 jäsenkuntaa, joissa on yhteensä noin 170 000 asukasta. Keskussairaala tarjoaa erikoissairaanhoidon ja sosiaalialan palveluja, joita käyttää vuosittain noin 60 000 pohjoiskarjalaista. Valtaosa potilaista tulee tutkimuksiin alueen
15 terveyskeskuksesta. Keskussairaalassa toimii kaksikymmentä erikoissairaanhoidon poliklinikkaa. Lisäksi kuntayhtymä tuottaa vammaisalan asiakkaille
keskuksessa. Psykiatrisen hoidon palvelut tuotetaan psykiatrian yksikössä, Paiholassa. Pohjois-Karjalan sairaanhoito- ja sosiaalipalvelujen kuntayhtymä työllistää arvion mukaan noin 2900 henkilöä. (Pohjois-Karjalan sairaanhoito – ja
sosiaalipalvelujen kuntayhtymä 2011a.)
Pohjois-Karjalan sairaanhoito- ja sosiaalipalvelujen kuntayhtymän toimintaajatuksena on olla yhdessä alueen kuntien ja terveyskeskusten kanssa osa kehittyvää suomalaista sosiaali- ja terveydenhuollon verkostoa. Kuntayhtymä järjestää väestön tarpeisiin perustuvia, korkeatasoisia terveydenhuollon ja kehitysvammahuollon palveluja. Sairaanhoidossa ennaltaehkäisevän toiminnan merkitys korostuu. Toiminnan perustana on monipuolisesti osaava ja hyvinvoiva henkilöstö, kehittyvät toimintamallit sekä teknologian tehokas hyödyntäminen. (Pohjois-Karjalan sairaanhoito – ja sosiaalipalvelujen kuntayhtymä 2011b.)
5.2 CRPS-potilaan hoitopolku PKSSK:ssä
Uudet CRPS-kipuoireyhtymäepäilyt saapuvat lähetteellä tai konsultaatiopyynnöllä keskussairaalan fysiatrian poliklinikalle, jossa alkaa potilaan kuntoutustarpeen arviointi ja kuntoutuksen tavoitteiden määrittäminen. Fysiatrian poliklinikalla CRPS-potilaalle kirjoitetaan lähetteet fysioterapiaan, toimintaterapiaan, apuvälinepalveluihin ja sosiaalityöntekijälle sekä aloitetaan sairausloma ja lääkitykset. Fysiatrian poliklinikka tekee yhteistyötä kipupoliklinikan kanssa, jonne
CRPS-potilas ohjataan tarvittaessa. Myös erikoiskonsultaatioiden tarve esimerkiksi Kuopion Yliopistolliseen sairaalaan tai yleissairaalapsykiatrian poliklinikalle
kartoitetaan. CRPS- potilaiden hoito on aina moniammatillista, ja siihen osallistuvat yleensä toimintaterapeutti, fysioterapeutti, fysiatri sekä kipupoliklinikalla
lääkäri, kipusairaanhoitaja ja kipupsykologi. (Fysiatrian poliklinikka 2010.)
Fysiatrian poliklinikalta saamieni tietojen mukaan uusia CRPS-potilaita ilmenee
vuosittain noin 20-30 tapausta. Pohjois-Karjalan sairaanhoito- ja sosiaalipalvelujen kuntayhtymän potilastietojärjestelmän uudistumisen myötä tarkkoja tilastotietoja potilasmääristä ei ole mahdollista saada kuluneilta vuosilta. Arvion mukaan yläraajassa CRPS:ää on hieman enemmän kuin alaraajassa esiintyvää,
mutta tätä tietoa ei merkitä tilastoihin. Valtaosa potilaista on aikuisia, lapsipotilaita on vain muutama vuosittain. (Mönkkönen 2011.)
Fysiatrian poliklinikalta potilaiden lähetteet tulevat sähköisesti fysioterapian poliklinikalle, jossa työskentelee kuusi fysioterapeuttia. CRPS-potilaiden hoito on
keskitetty neljälle heistä. Tavoitteena on järjestää CRPS-potilaan ensikäynti fysioterapiaan viikon sisällä lähetteen saapumisesta. Joka viikko poliklinikan fysioterapeuteille on varattu akuuttiaikoja uusia CRPS-potilaita varten. Fysiatrian
poliklinikalla CRPS-potilaille varataan suoraan viisi ensimmäistä fysioterapiakäyntiä, jotka ovat viikon välein. Jatkoajat fysioterapeutit määrittelevät itse. Potilaskohtaisesti neljäs tapaamiskerta voi olla yhteinen vastaanottoaika fysioterapeutille ja toimintaterapeutille. CRPS:n hoidossa hoitojaksot ovat pitkiä. Ne voivat kestää noin puolesta vuodesta puoleentoista vuoteen. (Fysiatrian poliklinikka 2010.)
Fysioterapian toteutus fysioterapian poliklinikalla
Fysioterapian tavoitteena on CRPS-potilaan kivun lievittyminen, sympaattisen
hermoston yliaktiivisuuden vähentyminen, kivuliaan raajan hahmotuksen parantuminen ja sitä mukaa toimintakyvyn paraneminen. Ensimmäisellä fysioterapiakäynnillä fysioterapeutti tutkii potilaan ja tekee terapiasuunnitelman nykyisten
CRPS- potilaan fysioterapiasuositusten mukaisesti. Kivun voimakkuuden arvioinnissa käytetään VAS-kipujanaa, ja raajan hahmotuksen korjaantumiseen
hyödynnetään Recognize-ohjelmaa. Recognize-ohjelmassa potilaat harjoittelevat kipeän raajan ja terveen raajan erottelua ja hahmottamista kuvatehtävien
avulla. (Fysioterapian poliklinikka 2010.)
Fysioterapian tärkeimpiä asioita on kipuoireyhtymän selvittäminen potilaalle.
Potilasoppaan tarkoitus on tukea nimenomaan tätä tapahtumaa. Lisäksi fysioterapiassa ohjataan potilaalle yksilöllinen rasitustaso, suoja- ja lepoasennot, palleahengitys ja rentoutuminen sekä muun muassa kahden pisteen erottelukyvyn
harjoittelu, peiliterapian käyttö ja Recognize-ohjelman tai -korttien käyttö. Potilaat aloittavat Moseleyn kuuden viikon ohjelman, jossa määrättyjä terapeuttisia
harjoitteita tehdään päivittäin kello 8.00- 17.00 kerran tunnissa. Fysioterapia voi
sisältää myös erilaisia fysikaalisia hoitoja (allasterapia, parafiinihoito, TNS hoito) ja manuaalista terapiaa, jota toteutetaan potilaskohtaisesti. Myös potilaan
omaiset saavat tulla mukaan fysioterapiakäynneille potilaan niin halutessa.
Apuvälinetarpeen arviointi tehdään yhteistyössä toimintaterapeutin ja apuvälineyksikön kanssa. Lisäksi CRPS-potilailla on mahdollisuus osallistua vapaaehtoiseen kipuryhmään, joka on vertaistukea varten perustettu ryhmä. Kipuryhmä
koostuu potilaista, ja kokoontumisia on noin kaksi kertaa kuukaudessa. Ryhmän
toimintaa ohjaavat eri kivun hoidon asiantuntijat.
(Fysioterapian poliklinikka
Kolmen viikon välein fysioterapeutit kokoontuvat palaveriin fysiatrian poliklinikan
lääkäreiden kanssa. Palaverissa käsitellään CRPS-potilaan kuntoutumiseen liit-
tyviä asioita. Akuuteissa potilasasioissa fysioterapeutti konsultoi tarvittaessa
lääkäriä suoraan puhelimitse. Menneillään olevien kipuhoitojen aikana lääkeasioissa konsultoidaan ensisijaisesti kipulääkäriä. Joidenkin CRPS-potilaiden
kohdalla asioita voidaan käsitellä myös kiputyöryhmässä, johon osallistuu yleissairaalapsykiatrian, fysiatrian ja kipupoliklinikan henkilökuntaa. Kiputyöryhmä
kokoontuu kerran kuukaudessa. Fysioterapiaprosessi kirjataan koko ajalta sähköiseen sairaskertomukseen käytössä olevien ohjeiden mukaisesti. (Fysioterapian poliklinikka 2010.)
Jatkoterapian tarpeen arviointi ja terapian toteutus
Fysioterapeutti arvioi jatkofysioterapian tarpeen ja tarvittaessa potilas ohjataan
oman paikkakunnan terveyskeskuksen fysioterapiaan tai ohjattuihin ryhmiin.
Jatkohoitopaikkaa informoidaan potilaan luvalla sähköisesti fysioterapiapalautteella tai puhelimitse. Terapiajakson päätyttyä potilaalla on yhteydenottomahdollisuus hoitaneeseen fysioterapeuttiin kahden kuukauden ajan saman ongelman takia. (Fysioterapian poliklinikka 2010.)
5.3 Toiminnan eteneminen ja työskentelyn kuvaus
Aloitin opinnäytetyöni kesäkuussa 2011. Varsinainen aihesuunnitelma hyväksyttiin jo toukokuussa 2010, jolloin tarkoituksenani oli tehdä teemahaastattelu
CRPS-potilaiden fysioterapiakokemuksista. Teemahaastattelun toimeksianto
kuitenkin epäonnistui, sillä Pohjois-Karjalan sairaanhoito- ja sosiaalipalvelujen
kuntayhtymä oli hiljattain päättänyt myöntää toimeksiantoja vain toiminnallisiin
opinnäytetöihin. Näin ollen tutkimuksiin, joissa haastateltaisiin kuntayhtymän
potilaita tai henkilökuntaa, ei toimeksiantoa voitu myöntää. Tiedon saadessani
jouduin palaamaan hieman taaksepäin ja miettimään opinnäytetyöni näkökulmaa uudelleen. Uuden, toiminnallisen aiheen fysioterapian poliklinikalta. Ehdotus potilasoppaan tekemisestä poliklinikan CRPS-potilaita varten oli kiinnostava
ja tulisi käytännön tarpeeseen, fysioterapeuttien työvälineeksi. Toiminnallisuus
opinnäytetyön muotona innosti minua itseäni, perinteisten tutkimustöiden sijaan.
Hyvä ajankäytön hallinta on tärkeä osa opinnäytetyöprosessia. Asetin itselleni
tavoitteeksi valmistua fysioterapeutiksi helmikuussa 2012, jolloin minulla oli ai-
kaa opinnäytetyön tekemiseen yhdeksän kuukautta (kesäkuusta 2011 helmikuuhun 2012). Muut opinnot ja työharjoittelun sain tehtyä valmiiksi syyslukukauden aikana, minkä johdosta potilasoppaan suunnittelutyöhön ja opinnäytetyön kirjoittamiseen jäi riittävästi aikaa vuodenvaihteen jälkeen. Taulukossa 3 on
esitetty opinnäytetyön eteneminen.
Taulukko 3. Opinnäytetyön eteneminen.
PKSSK:n fysioterapian poliklinikalla aiheen pohtiminen ja keskustelut
Toimeksiantosopimus 10.8.2011.
Tiedonhaku ja luku
Tiedonhaku jatkuu -> teoreettisen viitekehyksen
Potilasoppaan suunnittelu ja hahmotus
Potilasopas valmiiksi
Esityslupa ja työn esittäminen seminaarissa
Korjaukset ja viimeistelyt työhön
Esittäminen toimeksiantajalle
Ideointi- ja suunnitteluvaihe
Uuden opinnäytetyöaiheen ideoinnin ja suunnittelun aloitin heti aiheen varmistumisen
opinnäytetyöryhmälleni
9.6.2011 pidetyssä ryhmätapaamisessa. Kesäkuussa 29.6.2011 pidimme ensimmäisen opinnäytetyötäni koskevan palaverin fysioterapian poliklinikan fysioterapeuttien kanssa. Keskustelimme potilasoppaan sisällöstä ja teemoista,
joihin kannattaisi fysioterapian näkökulmasta keskittyä. Tärkein informatiivinen
kokonaisuus valmiissa oppaassa tulisi olemaan kivun selvittäminen potilaalle.
Lisäksi oppaassa tulisi olla tietoa kivunhallintakeinoista ja yleisesti fysioterapian
menetelmistä ja tavoitteista. Oppaassa tulisi kuvata CRPS-potilaan hoidon moniammatillista yhteistyötä, johon osallistuvat erikoislääkärit, fysioterapeutti, toimintaterapeutti, kipupsykologi ja tarvittaessa sosiaalityöntekijä. Ensimmäisessä
palaverissa mietimme myös valmiin oppaan nimeä ja tehostekeinoja, kuten valokuvia tai piirroksia, joilla elävöittää oppaan ulkoasua. Varsinainen opinnäytetyön toimeksiantosopimus tehtiin 10.8.2011 fysioterapian poliklinikan osastonhoitajan kanssa. Sopimus on liitteenä 1, ja siinä ilmenevät yksityiskohdat sovituista asioista. Mainittakoon, että sovimme myös säännöllisistä ohjauskäynneistä poliklinikan fysioterapeuttien kanssa prosessin aikana.
Tiedonhakua ja teoreettisen viitekehyksen kirjoitusta
Teoreettisen viitekehyksen laatimisessa auttoi jo aiemmin talvella tekemäni selvitystyö CRPS- kipuoireyhtymästä. Kesän aikana hain lisää tietoa CRPS- kipuoireyhtymästä ja uutena aihealueena potilasohjauksesta. Aihepiireihin paneutuessani tein tietokantahakuja eri hakusanoilla ja niiden yhdistelmillä: ”potilasohjaus, potilasohjaus & fysioterapia, potilasohje & crps (sekä kirjainlyhenteenä että auki kirjoitettuna complex regional pain syndrome), pitkäaikainen kipu & potilasohjaus, kirjallinen potilasohje, krooninen kipu & potilasohjaus, monimuotoinen paikallinen kipuoireyhtymä ” sekä englanniksi termeillä: ” patient guidance,
crps & patient guidance, physiotherapy & guidance, patient guideline, patient
education & complex regional pain syndrome/crps, patient/client education &
physiotherapy, ”. Käytin Pohjois-Karjalan ammattikorkeakoulun Nelli-portaalin
monihakutoimintoa, jossa voi samanaikaisesti hakea tietoa useista eri terveydenhuollon kotimaisista ja kansainvälisistä tietokannoista. Tietokantahakujen
lisäksi paneuduin menetelmäkirjallisuuteen, jotta saisin käsityksen toiminnallisen opinnäytetyön rakenteesta ja tekemisestä. Sähköisen haun lisäksi etsin tietoa koulumme kirjastosta manuaalisella haulla.
Tiedonhakuprosessia tehdessäni aloitin samanaikaisesti opinnäytetyöni teoreettista viitekehyksen kirjoittamisen. Tietoa löytyi, mutta joukossa oli paljon materiaalia, jota en pystynyt hyödyntämään. Valitsin tutkimusartikkeleita käsittelyyn
otsikon ja kielen mukaan, mutta otin huomioon myös löytyneen artikkelin relevanssi-mittarin, joka kertoo, kuinka hyvin tutkimus vastaa hakutermejäni. Otsi-
kon jälkeen luin tutkimuksista tiivistelmät, ja lopuksi koko tekstin, jos tiivistelmä
selkeästi käsitteli aihettani. Löysin useita CRPS-kipuoireyhtymää käsitteleviä
laadukkaita ja ajan tasalla olevia tutkimuksia. Fysioterapeuttisesta kipu-potilaan
ohjauksesta oli tietoa saatavilla huomattavasti vähemmän. Useat potilasohjausta käsittelevät tutkimukset olivat hoitotieteen alalta ja käsittelivät ohjausta sairaanhoidon näkökulmasta. Kaiken löytyneen materiaalin lukemiseen kului aikaa
yllättävän paljon, kuten myös teoreettisen viitekehyksen kirjoittamiseen. Kirjoitustyötä tein syksyn aikana pääasiallisesti viikonloppuisin ja itseopiskeluviikkoina. Samalla pohdin, mitä asioita ottaisin mukaan tulevaan potilasoppaaseen.
Seuraavan opinnäytetyöpalaverin pidimme fysioterapian poliklinikalla 26.9.2011
työtäni ohjaavien fysioterapeuttien kanssa. Suomen Kipu Ry:ltä oli äskettäin ilmestynyt CRPS-kipuoireyhtymää käsittelevä opas, joka oli tarkoitettu sekä potilaille että henkilökunnalle. Fysiatrian poliklinikalla lääkäreillä on käytössään tämä opas, mutta sitä jaetaan vain valikoidusti potilaille. Tästä kiteytyi ajatus, että
oma oppaani laaditaan sisällöllisesti vain potilaita varten ja fysioterapiassa jokainen CRPS-potilas saisi oppaan omakseen. Kävimme ohjauksessa läpi työskentelyäni ja teimme suunnitelmaa jatkoa varten.
Potilasoppaan suunnittelu
Potilasoppaan suunnittelun aloitin joulukuussa 2011. Selailin muualla tehtyjä ja
muiden aihepiirien potilasohjeistuksia, jotta saisin tarkemman mielikuvan siitä,
miltä potilaalle tarkoitetun terveysaineiston tulisi näyttää. Aikaisemmista CRPSpotilaille tehdyistä ohjausmateriaaleista poiketen halusin omassa tuotoksessani
painottaa kipuoireyhtymän selvittämistä potilaalle ja fysioterapeutin osuutta kuntoutumisessa. Ajatuksenani oli, että opas sisältäisi tiedonannon ja opetuksellisuuden lisäksi myös muita kirjallisen potilasmateriaalin näkökulmia. Näin asiakaslähtöisyys tulisi oppaasta paremmin esille. Ensimmäisen version potilasoppaasta sain valmiiksi tammikuussa 2012. Tuolloin opas oli viiden A4-kokoisen
paperin mittainen. Kansilehdessä näkyisivät oppaan nimi ja kohderyhmä sekä
toimeksiantajan logo. Seuraavalla sivulla olisi lyhyt johdanto lukijalle, tarvittaessa sisällysluettelo, ja poliklinikan yhteystiedot. Käsiteltävät asiat laadin kappa-
leittain johdonmukaiseen järjestykseen näillä otsikoilla: ” CRPS (määritelmä),
tyypillisiä oireita CRPS:ssa, mitä tapahtuu, kun kipu pitkittyy?, hoito, fysioterapian menetelmät ja kivunhallinta”. Oppaan viimeiselle sivulle jäisi tilaa potilaan
omille merkinnöille ja henkilökohtaisille ohjeille sekä lisätietoa kirjallisuudesta ja
internetsivuista. Viimeisen sivun alamarginaaliin tulisi näkyviin oppaan tekijän
tiedot ja kuvamateriaalin lähteet. Oppaan suunnittelussa työtäni ohjasi potilasohjaukseen ja terveysaineiston tekemiseen liittyvä lähdekirjallisuus, johon
olin perehtynyt teoreettista viitekehystä luodessani. Myös toimeksiantajan tavoitteet ja toivomukset oppaan sisällöstä yritin pitää mielessäni koko suunnitteluprosessin ajan.
Pyrin alusta asti huomioimaan oppaan kohderyhmän: mitä CRPS-potilaat haluaisivat saada irti oppaasta, millainen tieto palvelisi heitä parhaiten? Oppaan
suunnittelussa osoittautui vaikeaksi tiedon tiivistäminen ja sen miettiminen, mikä
on olennaista tietoa potilaalle. Kuinka syvällisesti kivun mekanismeja tulisi selittää, kun opas on tarkoitettu potilaalle eikä terveydenhuoltohenkilökunnalle?
Valmiin potilasoppaan pitäisi olla sisällöltään sopivan mittainen, mutta kuitenkin
Tammikuun 10. päivä pidetyssä opinnäytetyöohjauksessa fysioterapian poliklinikalla minulla oli näytettävänä ensimmäinen versio potilasoppaasta. Ohjauksessa pohdimme oppaan sisältöä ja teimme joitakin tarkentavia muutoksia siihen. Kappaleita tiivistettiin ja osiot fysioterapiasta sekä kivunhallinnasta muutettiin saman otsikon alle. Lääketieteen termejä karsittiin pois oppaan ymmärrettävyyden lisäämiseksi. Sattumalta kävi ilmi, että fysioterapian poliklinikan terapeuteilla olisi yhteinen palaveri omaa ohjauskäyntiäni seuraavana päivänä.
Tuossa fysioterapeuttien palaverissa kaikilla CRPS-potilaita hoitavilla oli mahdollisuus kommentoida ja ehdottaa muutoksia potilasoppaan malliversioon.
Kommenttien perusteella fysioterapeutit halusivat oppaan sisällöstä entistäkin
ytimekkäämmän ja helppolukuisemman. Valmiin oppaan pituus tulisi olla yksi
kahtia taitettu A4-paperi, jossa teksti olisi jaettuna kaksipuolisesti neljälle A5kokoiselle sivulle. Oppaasta voisi jättää pois myös yhteystiedot, sillä potilaat tiesivät jo, mihin ottaa yhteyttä. Tila potilaan omille merkinnöille ja ohjeille ei olisi
tarpeellinen. Fysioterapian poliklinikan käytössä olevasta omasta kuva-
arkistosta saataisiin sopivaa kuvamateriaalia opasta elävöittämään, ja tämä ratkaisu oli mielestäni järkevä tekijänoikeuksia ja mahdollisia kuvauslupa-asioita
ajatellen. Varasimme vielä yhden yhteisen tapaamisajan, jossa päätettäisiin
viimeistelyä koskevat asiat ja valmiin potilasoppaan esittämisajankohta.
Koska valmis potilasopas tulisi olemaan vaakamallinen ja sisällöltään neljän A5kokoisen sivun mittainen, hylkäsin ajatuksen sisällysluettelosta ja johdannosta.
Oppaan ulkoasun suunnittelussa hyödynsin Torkkolan ym. (2002) ”Potilasohjeet
ymmärrettäviksi” -oppaan neuvoja hyvän potilasohjeen laadinnasta. Opas antoi
hyödyllistä tietoa etenkin sisällön asetteluihin ja tekstin jäsentämiseen. Potilasoppaan kirjasintyypiksi valitsin selkeän ”Bookman Old Stylen”, jonka soveltuvuutta kokeilin käytännössä tulostamalla oppaan oikeankokoisena. Kirjasintyypin valintaan tulee vaikuttaa etenkin se, kuinka kirjaimet erottuvat toisistaan
(Torkkola ym. 2002, 59). Pistekokona käytin kokoa 14 ja lihavoin pääotsikot, jotta ne erottuisivat paremmin muusta tekstistä.
Kappalejaolla erottelin eri aihekokonaisuudet toisistaan ja pyrin jäsentämään
kappaleet johdonmukaiseen järjestykseen. Jätin kappaleiden väliin tyhjän tilan
ja sisensin tekstiä yhden sarkaimen verran otsikkolinjasta. Luetelmissa käytin
palloa erottelemaan lueteltavat asiat toisistaan. Vaakamallisessa potilasohjeessa palstoja on tavanomaisesti yksi, ja sivumarginaaleihin jätetään riittävästi tilaa. Rivivälin mittaa kokeilin tulostaessani oppaasta mallikappaleen, ja päätin
asettaa sen 1,15:ksi. Ohjeistusten mukaan riviväli kannattaisi asettaa suuremmaksi kuin 1, sillä muutoin teksti jää helposti ahtaaksi ja ohjeen luettavuus kärsii
(Torkkola ym. 2002, 58). Riviväli 1,15 on vain hiukan parempi kuin 1. Tätä harvempaa riviväliä käyttäessäni olisin joutunut kuitenkin pienentämään kirjasinkokoa, jotta sisältö olisi edelleen mahtunut yhdelle A4-kokoiselle arkille. Pienemmällä kirjasinkoolla kirjoitettua tekstiä huononäköisten olisi ollut vaikeaa lukea.
Viimeistelyvaihe ja työn esittäminen
Potilasopas valmistui tammi-helmikuun vaihteessa 2012. Viimeinen palaveri
viimeistelyvaihetta koskien oli fysioterapian poliklinikalla 1.2.2012. Palaverissa
varmistimme sisällön oikeellisuutta ja kuvien asetteluja. Oppaan kanteen tulisi
paikka yhdelle kuvalle, ja toinen kuva aseteltaisiin sisäsivulle tekstin lomaan
elävöittämään sisältöä. Kuvat valittaisiin sillä perusteella, että ne ovat neutraaleja, eivätkä herätä potilaassa pelkoa tai hämmennystä. Potilasoppaan yleisilmeen tulisi antaa potilaalle positiivinen mielikuva. Sovimme palaverissa, että
8.2.2012 tulisin poliklinikan tiloihin tekemään potilasoppaan ulkoasun viimeistelyä. Samalla varasin valmiille työlleni esitysajan, joka olisi 15.2.2012 fysioterapian poliklinikalla. Oppilaitoksessa esittelin opinnäytetyöni jo 1.2.2012.
Oppaan työstämisen lomassa raportoin opinnäytetyön etenemistä ja laadin palautekyselyn fysioterapian poliklinikan fysioterapeuteille työn arviointia varten.
Palautekysely on mukailtu ”Kirjallisen potilasohjeen ominaisuudet” -taulukon
(Salanterä ym. 2005, 223) ja terveysaineiston laatukriteerien (Parkkunen ym.
2001, 10) pohjalta.
Palautekyselyssä fysioterapeutteja pyydettiin arvioimaan
valmiin oppaan ulkoasua, sisältöä ja opetuksellisuutta, kielen käyttöä, oppaan
rakennetta ja sitä, näkyvätkö oppaassa ne tiedot, joita toimeksiantaja alun pitäen pyysi. Kysely koostui neljästä avoimesta kysymyksestä. Toivomukseni oli,
että fysioterapeutit vastaisivat palautekyselyyn yksilöllisesti. Palautekyselylomake on esitetty liitteessä 2. Samalla lomakkeella pyysin palautetta myös kahdelta
ulkopuoliselta henkilöltä, jotka saivat potilasoppaan luettavakseen. Tällöin muutin kyselylomakkeen johdantotekstistä sanan ”fysioterapeutti” lukijaksi. Ulkopuoliset lukijat eivät olleet kohderyhmään kuuluvia.
5.4 Toiminnan analyysi
Vilkan ja Airaksisen mukaan tavoitteiden saavuttamisen arviointiin olisi hyvä kerätä palautetta myös kohderyhmältä, jottei työn arviointi jäisi pelkästään tekijän
oman pohdiskelun varaan (Vilkka & Airaksinen 2003, 157). Tekemäni potilasoppaan kohderyhmänä olivat keskussairaalan CRPS-potilaat, mutta ajallisten
resurssien vuoksi jouduin jättämään pois palautteen keräämisen suoraan heiltä.
Siksi pyysin palautetta oppaasta fysioterapian poliklinikan fysioterapeuteilta, jotka työskentelevät CRPS-potilaiden kanssa ja hyödyntävät valmista potilasopasta työssään. Palautekyselystä saamani tulokset analysoin laadullisesti. Myös
ulkopuolisten lukijoiden palautteet oppaasta analysoin samalla menetelmällä.
6.1 Potilasohjeen esittely
Valmis potilasohje on tämän raportin liitteessä 3. Potilasopas on vaakamallinen
ja pituudeltaan yhden kahtia taitetun A4-kokoisen paperin mittainen. Teksti on
jaettuna paperin molemmille puolille, yhteensä siis neljään A5-kokoiseen sivuun. Kansilehdessä ilmenee oppaan nimi sekä sairaalan ja fysioterapian poliklinikan nimet, tekijätiedot sekä valokuvan lähde. Kansilehdessä on myös kuva.
Koska valmis opas tiivistyi lyhyemmäksi kuin mitä olin aluksi ajatellut, päätin
nimetä tuotoksen potilasohjeeksi. Nimenä ”opas” antaa mielikuvan materiaalista, jossa on useampi selattava sivu. Kansilehteä seuraavilla kolmella sivulla on
tekstisisältö jaoteltuina kappaleisiin. Ensimmäisessä kappaleessa on CRPSkipuoireyhtymän määritelmä, jonka jälkeen käsitellään tyypillisiä oireita. Seuraava kappale käsittelee kipuviestin kulkua ja kroonisen kivun aikaansaamia
muutoksia keskushermostossa. Viimeisenä esitellään lyhyesti yleisiä hoitolinjauksia ja fysioterapiassa käytettyjä menetelmiä. Potilasohjeen lopussa on CRPStukihenkilön puhelinnumero ja linkkejä internetsivuille, joilta potilas voi halutessaan saada lisätietoa ja tukea. Tukihenkilön puhelinnumero on peräisin Suomen
Kipu Ry:n internet-sivuilta, mutta henkilön nimeä ei mainita. Soitin numeroon
varmistaakseni, että sen voi julkaista tekemässäni potilasohjeessa. Potilasohjeen kirjallinen muoto ei muuttunut suunnitellusta, vaan kirjasintyyppi ja -koko
sekä asettelut pysyivät sellaisina kuin ne suunnittelin.
Valmis potilasohje muotoutui yksinkertaisemmaksi kuin mitä olin ajatellut. Teoreettisen viitekehyksen tein huolellisesti ja etsin aktiivisesti tietoa hyvän potilasohjeen laadinnasta. Tuolloin minulla oli mielikuva, jonka mukaan asiakaslähtöinen potilasohje antaa myös muuta informaatiota kuin tietoa sairaudesta. Tekemäni teoreettisen tietoperustan pohjalta olisi voinut hyvinkin olettaa, että
myös tämän opinnäytetyön toiminnallinen osuus olisi ollut laajempi. Jos etsitään
perusteluja tämän potilasohjeen asiakaslähtöisyydelle, niin ainakin potilasohje
antaa potilaalle oikeaa tietoa, joka on hyvin merkittävä tekijä vähentämään kipuoireyhtymään liittyvää stressiä ja ahdistusta. Potilasohjeen asiasisältö on laadittu CRPS-potilaalle, mutta soveltuu luettavaksi myös hänen läheisilleen. Poti-
lasohje on tarkoitettu käytettäväksi fysioterapian tukivälineenä. Fysioterapiakäynneillä potilasohjeen asioita käydään läpi tarkemmin ja yksilöllisesti, ja potilaat saavat myös muuta ohjausta. Tämä potilasohje ei siis sovellu käytettäväksi
CRPS-potilaille ilman henkilökohtaista ohjausta.
6.2 Fysioterapeuttien arvio potilasohjeesta
Palautekyselyyn vastasi kolme fysioterapeuttia niistä neljästä, jotka hoitavat
CRPS-potilaita. Saamieni palautteiden mukaan potilasohjeen sisältö ja opetuksellisuus olivat tavoitteiden mukaiset. Kappaletta ”Mitä tapahtuu, kun kipu pitkittyy?” osa vastanneista fysioterapeuteista vielä yksinkertaistaisi nykyisestä.
Myös ”Fysioterapia” -kappaleen tarkempi kuvaaminen tuli ilmi palautekyselyssä.
Palautteessa pohdittiin, voisiko fysioterapian ja toimintaterapian työnjakoa kuvata potilaalle. Potilasohjeen rakenne oli selkeä ja kieli ymmärrettävää. Kokonaisvaikutelmaa potilasohjeesta pidettiin selkeänä ja asiallisena. Potilasohjeen ulkoasuun olisi kaivattu lisää kuvitusta, mutta samalla todettiin, ettei tilaa siihen
olisi, jos ohje haluttaisiin pitää nykyisen mittaisena.
Palautteen luettuani jäin kuitenkin pohtimaan, voisiko potilasohjeen ulkoasua
vielä jotenkin muuttaa paremmaksi. Niinpä siirsin tekijätiedot kansilehden alakulmaan, jolloin viimeiselle sivulle vapautui lisää tilaa. Tämä oli mielestäni hyvä
päätös, sillä sain lopulliseen ohjeeseen mahdutettua kaksikin pientä kuvaa, ilman että ulkoasu näytti liian tiiviiltä. Päinvastoin, potilasohjeen yleisilme virkistyi. Muutosten jälkeinen potilasohjeen malli on siis tämän raportin liitteessä 3.
6.3 Ulkopuolisen lukijan arvio potilasohjeesta
Annoin valmiin potilasohjeen kahdelle ulkopuoliselle henkilölle luettavaksi, koska halusin testata potilasohjeen toimivuutta maallikkolukijalla. Ulkopuoliset lukijat täyttivät myös palautekyselyt. Sisällön ja opetuksellisuuden osalta potilasohjeen tieto oli uskottavaa, mutta pohdittiin, oliko tietoa ehkä liikaakin. Tässä kohdassa tosin on huomattava, ettei kumpikaan ulkopuolinen lukija kuulunut kohde-
ryhmään, ja näin ollen tiedot CRPS-kipuoireyhtymästä eivät olleet merkityksellisiä heille. Hyvä oivallus ulkopuolisilta lukijoilta saamassani palautteessa oli se,
voisiko potilaan sitoutumista hoitojaksoon lisätä potilasohjeen avulla. Kirjasimen
koon suurentamista ehdotettiin, jotta teksti olisi likinäköiselle helpommin luettavissa. Potilasohjeen kieleen, rakenteeseen ja ulkoasuun ulkopuoliset lukijat olivat tyytyväisiä.
Kirjallisen ohjausmateriaalin arvioinnissa kiinnitetään huomiota muun muassa
ulkoasuun, opetuksellisuuteen, sisällön tasoon, luettavuuteen ja rakenteeseen
(Salanterä ym. 2005, 219). Hyödynsin myös terveysaineiston laatukriteerejä
lopputuotokseni arvioinnissa. Ohjeen kohderyhmä ilmenee potilasohjeen ensimmäisellä sivulla olevasta otsikosta. Ohje koskettaa kaikkia fysioterapian poliklinikalle saapuvia CRPS-potilaita. Sisällön osalta tärkein tavoite oli pitkäaikaisen kivun selventäminen potilaalle; mikä saa aikaan kivun kroonistumisen ja mitä muutoksia keskushermostossa tapahtuu. Sisällössä tuli kertoa myös perustietoa CRPS-kipuoireyhtymästä, sen hoidosta ja fysioterapiasta. Tämä tavoite
potilasohjeessa toteutui. Ohjeessa on selvitetty CRPS-potilaan kannalta olennaisimmat perusasiat selkeästi ja potilaan kielellä. Uskon, että ohjeen avulla potilaat voivat selkiyttää mielikuvaa sairaudestaan. Potilasohjeessa on myös vaikeampaa asiaa kroonisen kivun aikaansaamista muutoksista keskushermostossa. Näitä asioita käsitelläänkin fysioterapiassa seikkaperäisemmin ja laajemmin,
eikä potilaan ymmärrys jää pelkästään potilasohjeessa olevan tiedon varaan.
Potilasohjeessa oleva tieto on melko ajantasaista, sillä kaikki käyttämäni lähteet
ovat vuosilta 2000-2007. Olen käyttänyt sekä suomen- että englanninkielistä
kirjallisuutta. Lähdemateriaalien kirjoittajat ovat suomalaisia ja kansainvälisiä
kivunhoidon asiantuntijoita, oman alansa parhaimmistoa.
Opinnäytetyöni keskeisenä tehtävänä oli suunnitella potilasohje PohjoisKarjalan sairaanhoito- ja sosiaalipalvelujen kuntayhtymälle, fysioterapian poliklinikan käyttöön. Ohjeen kohderyhmänä olivat poliklinikan CRPS-potilaat. Perehdyin kohderyhmään lähdekirjallisuuden ja fysioterapian poliklinikalta saamani
materiaalin pohjalta. Käyttämäni lähteet olivat ajantasaisia, hyvälaatuisia ja antoivat seikkaperäisen kuvan CRPS-kipuoireyhtymästä ja sen hoidosta. Sivulla
33, kappaleessa ”Toiminnan eteneminen ja työskentelyn kuvaus” olen kuvannut
tiedonhaun prosessia ja sivunnut samalla myös lähdemateriaalin valikoitumista
ja arviointia. Mikäli olisi ollut mahdollista, potilaiden kanssa keskusteleminen
sairaudesta ja sen merkityksestä heille olisi voinut avata minulle vieläkin perusteellisemmin CRPS-potilaan maailmaa. Tämä puolestaan olisi voinut tuoda joitakin näkökulmia myös potilasohjeen suunnitteluun. Ajallisten resurssien ja toisaalta potilaiden yksityisyyden suojaamisen vuoksi en olisi voinut haastattelua
Opinnäytetyöni eteni laaditun suunnitelman mukaisesti ja pysyin alkuperäisessä
aikataulussa miltei koko prosessin ajan. Ainoastaan viimeistelyvaiheeseen kului
enemmän aikaa kuin mitä olin suunnitellut, ja lopussa alkoikin tulla kiire. Palavereissa fysioterapian poliklinikalla minun olisi kannattanut sopia selvemmin ja aikaisemmin, jääkö vastuu potilasohjeen ulkoasusta kokonaisuudessaan minulle
vai toimeksiantajalle. Viimeistelyä tehdessäni ilmeni epäselvyyttä siinä, millaisia
kuvia potilasohjeeseen tulisi ja päätänkö niiden valinnasta itse, vaikka kuvat tulevat fysioterapian poliklinikan sähköisestä kuva-arkistosta. Koska aikaa ei ollut
enää ylimääräisiin tapaamisiin, päädyin viimeistelemään potilasohjeen sovittuna
ajankohtana itse käytössäni olevilla resursseilla.
Opinnäytetyötäni tein yksin, ja itsenäinen työskentely olikin hyvä ratkaisu minulle. Säännölliset ohjauskäynnit toimeksiantajan sekä opinnäytetyön menetelmäohjaajan kanssa auttoivat minua työskentelyssä eteenpäin. Jälkeenpäin työskentelyä ja toteutusta arvioidessani tekisin toimeksiantosopimuksen nyt huolellisemmin. Käytettävissä olevat resurssit ajankäyttöineen kannattaa arvioida tarkasti. Toimeksiantosopimukseen tulisi eritellä seikkaperäisemmin tuotteen val-
mistamiseen liittyvät asiat, kuten ulkoasun viimeistely ja tekijänoikeuskysymykset. Kaikkea ei voi työhön alkaessaan tietää, joten onhan arvokasta,
että tällaisiakin ajatuksia herää opinnäytetyön loppuvaiheessa.
Työskentelyssäni etenin johdonmukaisesti aihesuunnitelmasta varsinaiseen
suunnitteluvaiheeseen, joka sisälsi tiedonkeruun ja kirjallisuuteen perehtymistä.
Lähes samanaikaisesti pyrin raportoimaan opinnäytetyöni etenemistä. Vasta
kun teoreettinen tietoperusta oli lähestulkoon valmis, aloitin opinnäytetyöni toiminnallisen osuuden eli potilasohjeen suunnittelun. Myös suunnittelutyön aikana
lueskelin vielä kirjallisuutta ja koetin jäsentää jo oppimaani. Potilasohjeen sisältö
nousee esiin opinnäytetyön tietoperustasta ja fysioterapian poliklinikalla käytyjen keskustelujen pohjalta.
Fysioterapeutin peruskoulutus ei anna valmiuksia terveysmateriaalin tuottamiseen. Tämän vuoksi graafisen alan ammattilainen olisi voinut olla hyvä apu ohjeen suunnittelussa ja tuottamisessa. Luultavasti opinnäytetyö olisi kuitenkin
laajentunut suuremmaksi prosessiksi kuin mitä käytettävissäni olevat resurssit
olisivat olleet. Sekä aika että opinnäytetyöhön varattu työmäärä olisivat ylittyneet reilusti. Näiden seikkojen vuoksi päädyin suunnittelemaan ja toteuttamaan
oppaan itse. Luotin siihen, että potilasohjaukseen ja hyvän terveysmateriaalin
kriteereihin perehtymällä on mahdollista luoda hyvä ja käyttökelpoinen potilasohje. Valitsemillani työskentelytavoilla ja menetelmillä saavutin mielestäni
opinnäytetyöni tavoitteet.
Opinnäytetyön etenemistä pyrin raportoimaan yhtäaikaisesti muun työskentelyn
lomassa. Toiminnallisen opinnäytetyön raportin rakenne oli aluksi hankala sisäistää, koska oppilaitoksen ja menetelmäkirjallisuuden mallit toiminnallisen
opinnäytetyön rakenteesta eivät olleet täysin yhteneviä. Tämän opinnäytetyön
rakenne noudattelee oppilaitoksen vuonna 2008 päivitetyn opinnäytetyöohjeen
Raportin kieliasu on selkeää yleiskieltä. Olen itse tarkastanut tekstini oikeinkirjoituksen ja lisäksi luetuttanut raporttini ulkopuolisilla henkilöillä. Raportissa
esiintyy paljon ammattitermejä muun muassa CRPS-kipuoireyhtymään liittyen.
Tässä raportissa kaikkia termejä ei ole käännetty suomen kielelle, sillä oletan,
että raporttia lukevat pääasiassa terveydenhuoltoalan ammattihenkilöt, joille
termistö on tuttua. Lopputuotoksen, eli potilasohjeen, tekstit eivät sisällä vierasperäisiä tai latinankielisiä termejä.
Laadullisessa tai toiminnallisessa tutkimuksessa luotettavuuden arviointi kohdistuu koko tutkimusprosessiin, tutkijan toimintaan ja kirjalliseen raportointiin. Perinteisesti luotettavuuden termeinä ymmärretyt ja käytetyt validiteetti ja reliabiliteetti eivät sovellu toiminnallisen työn luotettavuuden mittareiksi sellaisenaan.
Nämä käsitteet ovatkin tutumpia puhuttaessa mittaamisesta. Reliabiliteetilla tarkoitetaan, että useamman kerran samaa ilmiötä tutkittaessa saadaan sama tulos. Voidaan myös ajatella, että kaksi eri arvioijaa päätyisi samaan lopputulokseen. Tutkimuksen validiteetilla arvioidaan, onko tutkimuksessa tutkittu sitä ilmiötä, mitä on ollut tarkoitus tutkia. (Eskola & Suoranta 1998, 212.) Soinisen
mukaan toiminnallisen opinnäytetyön luotettavuuden arvioinnissa voidaan jossain määrin hyödyntää laadullisesta tutkimuksesta peräisin olevia luotettavuuden käsitteitä. Uskottavuuden käsitteeseen liittyy neljä osa-aluetta: totuusarvo,
sovellettavuus, pysyvyys ja neutraalius. Näistä totuusarvon käsitteellä voidaan
arvioida työssä käytettyjä lähteiden ja koko tiedonhaun totuudellisuutta ja toisaalta luotettavuutta. Myös sovellettavuutta ja siirrettävyyttä voidaan arvioida
toiminnallisessa työssä; kuinka hyvin opinnäytetyöni teoreettinen viitekehys sopii muiden sairaaloiden CRPS-potilaisiin ja hoitokäytänteisiin ja kuinka hyvin potilasopas palvelisi maamme muita CRPS-potilaita? Vahvistavuuden käsitteellä
tarkoitetaan, että eri menetelmin varmistutaan tutkimuksen totuusarvosta ja sovellettavuudesta. Toisin sanoen, valmiin työn tulokset ovat yhteneviä muiden
vastaavaa ilmiötä käsitelleiden tutkimustöiden kanssa. Myös toiminnallisen
opinnäytetyön varmuutta voidaan lisätä yrittämällä huomioida ennalta ne tekijät,
jotka ennustamattomasti saattavat vaikuttaa tutkimuksen kulkuun. (Eskola &
Suoranta 1998, 212–213; Soininen 1995, 122–124.)
Yksin opinnäytetyötä tehdessä voi olla mahdollista, että käsiteltävä asia saa liian yksipuolisen näkökulman. Tässä opinnäytetyön luotettavuutta lisää yhteistyö
fysioterapian poliklinikan fysioterapeuttien kanssa. Fysioterapeutit ovat asiantuntijoita CRPS-potilaiden kohtaamisessa, ja heidän mukanaolonsa prosessissa, tuki ja saamani sisällönohjaus varmistavat opinnäytetyön laatua. Myös opinnäytetyön menetelmäohjaajan ja opponentin toiminta työn ulkopuolisena arvioijana lisäävät työn luotettavuutta. Luotettavuuteen vaikuttaa myös käyttämäni
lähdekirjallisuus.
Oma kokemattomuuteni potilasohjeen teosta ja toiminnallisesta opinnäytetyöstä
saattoivat vaikuttaa työn luotettavuuteen. Terveysmateriaalin tuottaminen tai
potilasohjeiden laatiminen ei kuulu fysioterapeutin ammattiopintoihin, joten
opinnäytetyötä tehdessäni perehdyin näihin aihealueisiin ensimmäistä kertaa ja
opettelin terveysmateriaalin eli potilasohjeen tekoa. Sen sijaan fysioterapiaopintoihin kuuluva projektiopintojen kokonaisuus saattoi auttaa minua hahmottamaan toiminnallista opinnäytetyötä, joka voi olla projekti-muotoinen. Potilasohjetta suunnitellessani perehdyin huolellisesti hyvän potilasohjeen vaatimuksiin,
jotta ohjeesta tulisi mahdollisimman käyttökelpoinen. Arviointina luetutin potilasohjeen luonnoksen muutamalla ulkopuolisella henkilöllä, saadakseni palautetta ohjeen ymmärrettävyydestä ja ulkoasusta mahdollisia korjauksia varten.
Ulkopuoliset lukijat eivät olleet kohderyhmään kuuluvia, eikä heillä ollut aiempaa
tietämystä CRPS-kipuoireyhtymästä.
Luotettavuuden kannalta olisi toki ollut
parempi, jos lukijat olisivat olleet kohderyhmään kuuluvia.
Opinnäytetyöprosessin aikana en missään vaiheessa käsitellyt potilastietoja tai
arkaluontoisia asioita, jotka olisivat voineet loukata jonkun henkilön yksityisyyttä. Työskennellessäni sitouduin vaitiolovelvollisuuteen. Minulla on tähän opinnäytetyöhön ja suunnittelemaani potilasohjeeseen tekijänoikeus. Tekijänoikeudesta kannattaisi aina tehdä merkintä toimeksiantosopimukseen, jotta syntyneen tuotoksen myöhemmästä käytöstä ei syntyisi epäselvyyttä. Tämän opinnäytetyön toimeksiantosopimuksesta maininta tekijänoikeudesta unohtui. On
kuitenkin loogista, että nyt valmistuneessa potilasohjeessa olen tekijänä omalla
nimelläni ja vastaan potilasohjeen sisällöstä. Kun ohjetta myöhemmin päivite-
tään, vastuu sisällöstä siirtyy päivittävälle taholle. Tekemääni potilasohjetta minulla on lupa hyödyntää omassa työssäni.
7.4 Oppimisprosessi, ammatillinen kasvu ja kehitys
Opinnäytetyön tekeminen oli minulle entuudestaan tuttua aikaisempien ammattikorkeakouluopintojen myötä. Lähtiessäni tekemään opinnäytettä tällä kertaa,
olen ollut paljon tietoisempi työn vaiheista ja koko prosessin kulusta, ja aikaisemmat kokemukset ovat hyödyttäneet minua monella tapaa. Paitsi että opinnäytetyö on muodoltaan toisenlainen aikaisempaan verrattuna, niin myös työskentelin tällä kertaa yksin. Luonteelleni sopiin hyvin yksin työskentely, sillä olen
saanut päättää itse tapahtumien aikatauluista ja suunnitelmista. Toisaalta myös
työn etenemisestä ja loppuunsaattamisesta olen ollut vastuussa yksin, ja välillä
edistymisen kanssa on ollut ongelmia.
Vaikka lupasin itselleni prosessin alussa, että työskentelisin määrätietoisesti ja
yrittäisin edetä työssäni koko ajan, niin ajoittain on ollut vaikeuksia pysyä omassa tavoiteaikataulussa. Syksyllä olleen pitkän harjoittelujakson ajan opinnäytetyö oli lähes kokonaan tauolla. Mutta myös etäisyyden ottaminen projektiin voi
olla hyödyllistä. Ajan kuluessa aikaisemmin hankalilta tuntuneet esteet ja juuttuminen saattavatkin aueta. Näin kävi itselleni; alkusyksy kului tiedonhaun merkeissä, ja yritin haalia koko ajan enemmän ja parempaa materiaalia kasaan.
Lopulta tuntui, että tiedonhakua oli vaikea keskeyttää ja rajata, ja työ edistyi hitaasti.
Opinnäytetyön teoreettista viitekehystä tehdessäni ja lähdekirjallisuuteen paneutuessani englannin kielen lukutaitoni on kohentunut entistään. Ammattikirjallisuuden ymmärtäminen vieraalla kielellä parantuu ja sanavarasto laajenee, mitä enemmän tekstejä lukee ja referoi. Teoriatietoni CRPS-kipuoireyhtymästä on
hyvällä tasolla opinnäytetyöprosessin ansiosta. Tietämykseni kroonisen kivun
fysioterapiamenetelmistä on laajentunut ja potilasohjauksen merkitys sisäistynyt. Tulevassa työssäni pyrin varmasti huomioimaan potilasohjauksen tärkeänä
osana terapiaa. Nykyisen kokemukseni perusteella terveysaineiston suunnittelu
ja luominen tällä tasolla onnistuu jatkossakin, mikäli tulee sellainen haaste vastaan. Toiminnallinen opinnäytetyö opinnäytteen muotona on ollut innostava ja
motivoiva alusta alkaen, koska valmis tuote, potilasohje, tulee hyödyttämään
työelämää. Toiminnallisen opinnäytetyön menetelmän tunteminen voi olla hyödyksi minulle itselleni tulevaisuudessa, esimerkiksi työelämän projektitöissä.
Asianmukainen jatkotutkimusehdotus tälle työlle olisi selvittää, millaisia kokemuksia CRPS-potilaalla on tästä potilasohjeesta. Näin saataisiin tietoa siitä,
kuinka potilasohje palvelee CRPS-potilasta käytännössä, ja ohjetta voitaisiin
kehittää asiakaslähtöisesti. Myös CRPS-potilaiden kanssa työskentelevien fysioterapeuttien näkökulma potilasohjeen hyödynnettävyydestä ja käytettävyydestä käytännön työssä olisi tärkeää selvittää ohjeen kehittämiseksi.
Bruehl, S. 2007. How common is complex regional pain syndrome-Type 1? The
Journal of Pain 129 (1-2),1-2.
Butler, D.S. & Moseley, G.L. 2003. Explain pain. Adelaide, Australia: Neuro Orthopaedic Institute / Noigroup Publications.
Daly, A. & Bialocerkowski, A. 2009. Does evidence support physiotherapy management of adult Comlex Regional Pain Syndrome type one. A
Systematic Review. European Journal of Pain 13 (4), 339-353.
Eskola, J. & Suoranta, J. 1998. Johdatus laadulliseen tutkimukseen. Helsinki:
Fysiatrian poliklinikka. 2010. CRPS-potilaan hoidon organisointi erikoissairaanhoidossa. Päivitetty 17.8. 2010.
Fysioterapian poliklinikka. 2010. CRPS-potilaan fysioterapiaprosessi erikoissairaanhoidossa. Päivitetty 17.8. 2010.
Geertzen, J. & Harden, N. 2007. Physical and Occupational Therapies in Complex Regional Pain Syndrome type 1. Teoksessa Lindgren, K.A.
(toim.) 7th Physiatric Summer School – CRPS – Current Diagnosis
and therapy. Helsinki: Rehabilitation ORTON, 57-59 .
Gockel, M. & Forss, N. 2009. Keskushermoston muovautuvuus monimuotoisessa paikallisessa kipuoireyhtymässä (CRPS). Suomen Lääkärilehti
64 (41), 3423-3427.
Göransson, H. 2000. Reflektorinen sympaattinen dystrofia (RSD). Teoksessa
Vastamäki, M. (toim.) Käsikirurgia. Hämeenlinna: Karisto Oy, 260264.
Helin, R. & Rantala, T. 2000. RSD-potilaan kuntoutus. Teoksessa Vastamäki,
M. (toim.) Käsikirurgia. Hämeenlinna: Karisto Oy, 265-271.
Hupli, M., Lempinen, J. & Mustola, S. 2007. CRPS-kipupotilaan hoitoketju EteläKarjalan sairaanhoitopiirissä. Päivitetty 3/2007. Etelä-Karjalan sairaanhoitopiiri.
sanoman perillemenon. Lääketieteellinen aikakauskirja Duodecim
121 (16), 1769-1773.
Hämäläinen, S., Jauhiainen, A. & Janatuinen A.-L. 2010. Potilasohjauskoulutuksen tarve ja koulutuksen toteuttaminen. Teoksessa Jauhiainen,
A. (toim.) Osaamista ja vaikuttavuutta potilasohjaukseen. Kuopio:
Savonia-ammattikorkeakoulu, Iisalmen yksikkö. Savoniaammattikorkeakoulun julkaisusarja D2/14/2110.
Kalso, E. & Vainio, A. 2004. Kipu. Helsinki: Gummerus Kirjapaino Oy.
Koho, P. 2006. Kipu. Teoksessa Talvitie, U., Karppi, S.-L. & Mansikkamäki,
T.(toim.) Fysioterapia. Helsinki: Edita Prima Oy, 289-306.
Kääriäinen, M. & Kyngäs, H. 2006. Ohjaus –tuttu, mutta epäselvä käsite. Sairaanhoitaja 79(10), 6-9.
http://www.finlex.fi/fi/laki/ajantasa/1992/19920785.19.10.2011.
Lindfors, N. & Kallio, P. 2007. Lapsen raajakipu –tunnistatko kipuoireyhtymän?
Duodecim 123 (3), 290-5.
Maihöfner, C., Seifert, F. & Markovic, K. 2010. Complex regional pain syndromes: new pathophysiological concept and therapies. European
Journal of Neurology 17 (5), 649-660.
Marinus, J., Moseley, G.L., Birklein, F., Baron, R., Maihöfner, C., Kingery W.S.
& Van Hilten, J.J. 2011. Clinical features and pathophysiology of
complex regional pain syndrome. Lancet Neurology 10 (7), 637648.
Mönkkönen, R. Osastonhoitaja. Pohjois-Karjalan sairaanhoito- ja sosiaalipalvelujen kuntayhtymä, fysiatrian poliklinikka. Sähköposti 11.10.2011.
Parkkunen, N., Vertio, H. & Koskinen- Ollonquist, P. 2001. Terveysaineiston
suunnittelun ja arvioinnin opas. Helsinki: Terveyden edistämisen
Perez, R., Zollinger, P., Dijkstra, P., Thomanssen-Hilgersom, I., Zuurmond, W.,
Rosenbrand, K. & Geertzen, J. 2010. Evidence based guidelines
for comlex regional pain syndrome type 1. BMC Neurology 10
(20), 1471-2377.
Pohjois-Karjalan sairaanhoito –ja sosiaalipalvelujen kuntayhtymä. 2011 a.
Yleisesittely. http://www.pkssk.fi/index.asp. 19.12.2011.
Pohjois-Karjalan sairaanhoito –ja sosiaalipalvelujen kuntayhtymä. 2011 b. Visio.
http://www.pkssk.fi/alltypes.asp?d_type=5&menu_id=1788&menu
path=1785,1788#1788. 19.12.2011.
Salanterä, S. 2008. Kipua kokevan potilaan hyvä ohjaus. Kipuviesti 2(2008), 4243.
P., Lehtikunnas, T., Moisander, M.L., Pulkkinen, M.L. & LeinoKilpi, H. 2005. Yliopistosairaalan kirjallisen potilasohjausmateriaalinen arviointi. Hoitotiede 17 (4), 217-227.
Savas, S., Baloglu, H., Ay, G. & Çerçi, S. 2008. The effect of sequel symptoms
and signs of Complex Regional Pain Syndrome type 1 on upper
extrimity disability and quality of life. Rheumatology International 29
(5), 545-550.
Soininen, M. 1995. Tieteellisen tutkimuksen perusteet. Turun yliopiston täydennyskoulutuskeskus. Turku: Painosalama Oy.
Suomen Kipu Ry. 2011. Monimuotoinen paikallinen kipuoireyhtymä -CRPS.
Opas potilaille ja terveydenhuollon ammattilaisille.
Tampere: Tammi (Tammer-paino Oy).
Vainio, A. 2004. Kivun hallinta. Helsinki: Gummerus kirjapaino Oy.
Vastamäki, M. 2002. Reflektorinen Sympaattinen Dystrofia. Suomen Lääkärilehti 57 (51-52), 5175- 5181.
Vilkka, H. & Airaksinen, T. 2003. Toiminnallinen opinnäytetyö. Kustannusosakeyhtiö Tammi. Helsinki: Gummerus kirjapaino Oy.
Hyvä fysioterapeutti, pyytäisin Sinulta palautetta CRPS –potilaille tarkoitetusta potilasohjeesta. Vastaa lyhyesti alla olevaan neljään kohtaan.
Suluissa on asioita, joihin voit kiinnittää huomiota palautteessa. Kyselyn tietoja tarvitsen opinnäytetyöni tulosten arviointiin. Kiitos vastauksestasi!
1. SISÄLTÖ JA OPETUKSELLISUUS:
(Näkyvätkö potilasohjeesta ne asiat, jotka olivat tavoitteena? Miten arvioisit ohjeessa olevan tiedon oikeellisuutta ja virheettömyyttä sekä tiedon
määrää?)
2. KIELI JA RAKENNE:
(Ohjeen luettavuus, rakenne, selkokielisyys?)
(Tekstin virheettömyys ja yleinen selkeys, kappalejako, otsikot jne.?)
4. KOKOINAISVAIKUTELMA:
(Muuta palautetta? Miten asiakaslähtöisyys näkyy ohjeessa?)